Prije 24 godine probojen "Koridor" | MONDOBA\nPrije 24 godine probojen Koridor\nPrije 24 godine probojen "Koridor" 0 Podijeli Podijeli na facebook Podijeli na twitter Podijeli na viber Pošalji na mail\nPolitika 26.06.2016. / 09:58 12:03\nPrije 24 godine probojen "Koridor"\nAutor SRNA 26.06.2016. / 09:58 12:03\nSluženjem Svete arhijerejske liturgije u Manastiru Svetog velikomučenika cara Lazara danas je na Dugoj Njivi kod Modriče počelo obilježene 24 godine od završetka vojne akcije "Koridor".\nOvom akcijom prekinuta je 42 dana duga kopneno-vazdušna blokada zapadnog dijela Republike Srpske i Republike Srpske Krajine.\nU operaciji "Koridor života" poginula su 273 pripadnika Vojske Republike Srpske, 70 pripadnika MUP-a Srpske i 70 boraca Vojske Republike Srpske Krajine, dok je 1.129 ranjeno.\nSvetu arhijerejsku liturgiju u Manastiru Svetog velikomučenika cara Lazara služio je umirovljeni vladika srednjoevropski Konstantin, uz sasluženje sveštenika Eparhije zvorničko-tuzlanske.\nLiturgiji je prisustvovao i Ministar rada i boračko-invalidske zaštite Republike Srpske Milenko Savanović, koji je ocijenio je da je bitka za proboj Koridora jedna od najsvjetlijih i najvažnijih događaja u proteklom odbrambeno-otadžbinskom ratu.\n"Mi smo ovdje došli da odamo dužno poštovanje i počast svima koji su dali život za stvaranje Republike Srpske, koji su ostali bez dijelova tijela, borcima i narodu", rekao je Savanović novinarima nakon Svete arhijerejske liturgije.\nSavanović je istakao da Republika Srpska ima trajnu obavezu da se oduži svim borcima i invalidima koji su dali nemjerljiv doprinos za stvaranje Republike Srpske.\nBitka za proboj koridora prva i najznačajnija\nPredsjednik Boračke organizacije Republike Srpske Milomir Savčić izjavio je da je bitka za proboj Koridora prva i najznačajnija, a po angažovanju srpskih snaga najveća operacija Vojske Republike Srpske u proteklom odbrambeno-otadžbinskom ratu. "Operacija `Koridor` imala je za cilj povezivanje teritorija Republike Srpske, ali smo mi bili prinuđeni da vodimo još nekoliko operacija da bi povezali srpske teritorije", rekao je Savčić danas novinarima na Dugoj Njivi kod Modriče gdje su obilježene 24 godine od ove bitke.\nOn je rekao da Vlada i institucije Republike Srpske čine sve što je moguće da pomažu porodicama poginulih, invalidima i borcima proteklog odbrambeno-otadžbinskog rata.\n"Znam da to nije dovoljno, ali sam siguran da činimo više nego što je realno moguće. Posebno smo zadovoljni što smo riješili dobar dio stambenih problema porodica poginulih", naglasio je Savanović.\nOn je napomenuo da su sve vlasti Srpske, a da je posebno vlast od 2006. godine izgradila 3.300 stanova za porodice poginulih i dodijelila 4.678 nepovratnih pomoći, čime je zbrinuto oko 8.000 porodica boračkih kategorija.\nSavanović je rekao da će Vlada Republike Srpske novom uredbom obuhvatiti stambeno zbrinjavanje pripadnika boračkih kategorija koji se zbog opravdanih razloga nisu javili na konkurs 2008. i 2016. godine.\nOn je naveo da Vlada Republike Srpske posebnu pažnju poklanja akcionim planovima zapošljavanja članova porodica poginulih, ratnih vojnih invalida i demobilisanih boraca, ali i da to čini u dogovoru sa realnim sektorom.\nSavanović je rekao da je politika iz Sarajeva prema Republici Srpskoj poznata i pogubna, ali "da sve više prerasta u humor jer se budi jedinstvo kod predstavnika srpskog naroda".\n"Dobro je da to jedinstvo gradimo jer samo jedinstveni i složni možemo biti održivi na ovim prostorima. Jedinstvo je pretpostavka svih pretpostavki. To je tronožac koji se zove sloboda, otadžbina i vjera", zaključio je Savanović.\nĐokić: Zahvaljujući Koridoru Srpska je država\nMinistar industrije, energetike i rudastva Republike Srpske Petar Đokić ocijenio je da je zahvaljujući proboju Koridora Republika Srpska danas u pravom smislu država.\n"Mi smo tog osjećanja potpuno svjesni da ovaj prostor dijelimo sa pripadnicima drugih naroda kojima smo obezbijedili slobodu svojom borbom", rekao je Đokić novinarima na Dugoj NJivi kod Modriče, gdje je prisustvovao obilježavanju 24 godine od proboja Koridora.\nĐokić je naveo da je srpski narod uvijek bio spreman da se žrtvuje i da pomogne drugima, te da im omogući slobodu i ravnopravnost.\n"Republika Srpska je danas slobodna i sigurna zajednica i želimo da budemo potpuno ravnopravni. Za srpski narod Republika Srpska je sloboda, ravnopravnost, sigurnost i budućnost", istakao je Đokić.\nGovoreći o položaju boračkih kategorija, Đokić je rekao da Vlada Republike Srpske iz godine u godinu čini dodatne napore da smanji broj nezaposlenih i poveća broj zaposlenih, navodeći da je vidljiv rast industrijske prizvodnje i bruto domaćeg proizvoda u Srpskoj.\nMinistar industrije, energetike i rudastva Republike Srpske rekao je da je namjera Vlade Reppublike Srpske da takav trend nastavi u narednom periodu.\n"Najvažnije je da vlast nije slijepa, da prepoznaje probleme građana i da sve čini da ih riješi", dodao je on.\nĐokić je rekao da je u Republici Srpskoj u sferi ekonomije najveći problem pitanje nezaposlenosti i da je to pitanje kod Vlade Republike Srpske među najvećim prioritetima.\nOn je istakao da demobilisani borci Vojske Republike Srpske prema novom Zakonu o radu imaju ista prava kao svi ostali građani Republike Srpske.\nĐokić je podsjetio da je ranije u Zakonu o pravima boraca postojala odredba koja je davala prednost pri zapošljavanju boračkih kategorija.\nOn je dodao da u posljednje vrijeme u Republici Srpskoj postoji trend da se, osim zapošljavanja članova porodica poginulih boraca i ratnih vojnih invalida, masovnije zapošljavaju i demobilisani borci.\nNa spomen-obilježje na Dugoj Njivi kod Modriče danas su povodom obilježavanja 24 godine od vojne akcije "Koridor" položeni vijenci i cvijeće za 413 pripadnika vojske i policije Republike Srpske i Republike Srpske Krajine.


01.11.2021 u 17:57\nAmbasador Južne Koreje u Srbiji Hjong-čan Čoe rekao je danas da je Vlada Koreje donela odluku da Srbiji uputi humanitarnu pomoć u vrednosti od 300.000 američkih dolara u cilju pomoći odgovoru na pandemiju. On je, na sastanku sa Poslaničkom grupom prijateljstva sa Republikom Korejom (PGP), naglasio da korejska strana izuzetno ceni pomoć Srbije koja je tokom perioda pandemije avionom „Er Srbije” vratila korejske državljane u Seul, saopšteno je iz Skupština Srbije. Čoe je naveo da je prethodnih 30 godina diplomatskih odnosa, donelo plodonosnu ekonomsku i kulturnu saradnju. Predsednica PGP sa Republikom Korejom Ivana Popović je, govoreći o ekonomskoj saradnji dve zemlje, među najznačajnijim korejskim investicijama navela kompaniju Jura, koja je u Srbiji do sada otvorila četiri fabrike,\nSEUL – Južna Koreja predstavila je danas strategiju za povratak normalnom načinu života, koja se sastoji iz tri faze, a koja će podrazumevati mere ograničenja okupljanja i distanciranja protiv koronavirusa, koje će trajati do februara. Strategija počinje sledećeg ponedeljka i trebalo bi da traje do 20. februara, odnosno do vremena kada će biti ukinute sve anti kovid mere, osim onih koje se tiču nošenja maski, saopštio je vladin zdravstveni panel, prenosi Rojters. Južna Koreja je bila u velikoj meri uspešna u upravljanju pandemijom bez zatvaranja, uglavnom kroz intenzivno testiranje na virus, praćenje pandemije, mere distanciranja i nošenja maski, javlja Tanjug. U prvoj fazi strategije biće ukinute sve mere ograničenje radnog vremena u restoranima, kafićima i drugim preduzećima,\n04.10.2021 u 08:58\nSeverna i Južna Koreja ponovo uspostavile prekinutu komunikacionu vezu\nSEUL – Severna i Južna Koreja obnovile su danas prekinutu komunikacionu vezu posle višenedeljnog prekida, što se ocenjuje kao mali znak pomirenja. Zvaničnici za vezu dve Koreje razmenili su poruke posredstvom prekograničnog komunikacionog kanala, saopštilo je Ministarstvo za unifikaciju Južne Koreje. Očekuje se da će Severna i Južna Koreja ponovo uspostaviti komunikacione kanale preko njihove napete granice kasnije danas pošto su obe zemlje ranije izrazile nameru da to učine. Veze telefonom i faksom, što dve Koreje koriste da zakazuju sastanke, ugovaraju prelaske granice i izbegavaju slučajne sukobe uglavnom su bile u zastoju više od godinu dana. Komunikacije su na kratko obnovljene oko dve nedelje letos, ali Severna Koreja odbila je da nastavi razmenu poruka kada je Seul\n„Micubiši” u problemu zbog ratne odštete Južnoj Koreji\nTokio – Japan je izrazio protest zbog južnokorejskog sudskog rešenja kojim je kompaniji „Micubiši hevi indastris” naloženo da proda imovinu kako bi isplatila odštetu dvema ženama zbog prinudnog rada u tom konglomeratu tokom japanske okupacije Korejskog poluostrva. Japanski ministar inostranih poslova Tošimicu Motegi izjavio je juče da je presuda Okružnog suda u Daedžeonu, u Južnoj Koreji, „čisto kršenje međunarodnog prava”, prenosi Rojters. Odnose između dve zemlje, pri čemu su obe važni saveznici SAD u severnoj Aziji, opterećuje gorko breme japanske ratne okupacije, a veze su se pogoršale 2019. godine zbog spora oko kontrole izvoza koji tek treba da se rešava. Okružni sud u Daedžeonu presudio je u ponedeljak da „Micubiši” treba da proda dva patenta i dva žiga radi isplate odštete\n20.07.2021 u 10:33\nJužnokorejski premijer se izvinio mornarima\nJužnokorejski premijer Kim Bo Kjum izvinio se danas zbog toga što „nije pažljivo vodio računa o zdravlju” stotina mornara koji su se zarazili korona virusom na mornaričkom brodu koji je učestvovao u anti-piratskoj misiji kod istočne Afrike. Ukupno 247 od 301 brodske posade bilo je pozitivno na korona virus poslednjih dana, dok su morali da pošalju dva vojna aviona da ih odvezu kući, prenosi agencija AP. Niko od posade nije bio vakcinisan, jer je napustio Južnu Koreju početkom februara, što je bilo pre početka kampanje vakcinacije u zemlji. Ministar odbrane Suh Vok rekao je da oseća veliku odgovornost za zaražavanje mornara i nudi reči iskrenog izvinjenja njima, njihovim porodicama i javnosti. Suh je rekao da će svi mornari biti prebačeni u bolnice ili karantinske ustanove po


Da li će Viktorija Nuland biti zadužena za Zapadni Balkan?\nPolitika Autor:Tanjug12. jan. 202110:38\nNovoizabrani predsednik SAD Džo Bajden i njegov tranzicioni tim počeli su da popunjavaju čelna mesta u Savetu za nacionalnu bezbednost i Stejt departmentu, a ključne uloge zamenika savetnika za nacionalnu bezbednost i zamenika državnog sekretara mogle bi da pripadnu nekadašnjim članovima administracije Baraka Obame, među kojima je i Viktorija Nuland.\nNuland koju su često nazivali „Obamin jastreb“, a koja je u Obaminoj administraciji radila kao pomoćnik državnog sekretara za Evropske i evroazijske poslove, mogla bi da bude nominovana za ulogu podsekretara za političke poslove, piše američki Politiko.\nDžon Keri – Bajdenov spoljnopolitički igrač, poznat Srbiji\nTo bi značilo da bi njen delokrug rada verovatno podrazumevao i Zapadni Balkan, uključujući i Srbiju koja joj nije nepoznanica, jer je u okviru balkanske turneje boravila u njoj, podseća list Blic.\nOna se tada srela i sa predstavnicima tadašnje vlade, opozicijom, ali i predstavnicima civilnog društva, a kako se navodi, sa srpskim zvaničnicima se sastajala i mimo zvaničnih poseta, na pojedinim skupovima, poput Minhenskog foruma.\nNuland je bila desna ruka državnog sekretara SAD Džona Kerija i jedna od ključnih osoba u administraciji predsednika Baraka Obame, a njeno angažovanje se odnosilo, pre svega, na „smirivanje“ Rusije čiji je žestoki protivnik.\nNekoliko puta posećivala je Beograd, ali i Prištinu gde je govorila o podršci SAD na putu evrointegracija, Briselskom sporazumu, ali je i insistirala na osnivanju specijalnog suda za zločine OVK.\nTokom jedne od poseta Beogradu 2016. godine rekla je da su SAD izuzetno ponosne što Srbija nastavlja evropski put i da će u tome uvek imati podršku njene zemlje.\n„Rastu američke investicije u Srbiji, stalno rastu, ali želimo još više i bolje. Veoma cenimo ulogu Srbije u regionu, ali smo i veliki zagovornici dijaloga Beograda i Prištine“, rekla je tada Nuland.\nTokom susreta Nuland i predsednika Srbije Aleksandra Vučića na marginama zasedanja Generalne skupštine UN ona je ponovila da će Srbija imati sve više američkih investitora zainteresovanih za ulaganje ukoliko nastavi uspešne reforme.\nIstina o Bajdenovoj izjavi da su Srbi „degenerici i ubice“\nBajden i Srbija: Hoće li Vučić platiti podršku Trampu\nPredsednik Vučić tada je upoznao Nuland sa željom Srbije da ubuduće unapređuje svoje odnose sa Hrvatskom i zahvalio joj se na ozbiljnom i odgovornom angažmanu na Balkanu.\nNuland se 2014. godine našla u centru skandala, kada je obelodanjen njen telefonski razgovor sa američkim ambasadorom u Ukrajini Džefri Pjetom, sa kojim je razgovarala o nemirima i potencijalnim rešenjima za tamošnju krizu.\nNuland je tada, navodno, izjavila kako bi bilo bolje da UN preuzme ulogu posrednika umesto Evropske unije i tom prilikom opsovala Uniju.\nU tom razgovoru Nuland je, navodno, rekla da malo očekuje od razgovora koje je sa vladom u Kijevu o rešenju krize u Ukrajini vodila tadašnja evropska šefica diplomatije Ketrin Ešton. Dodatnu težinu svemu dalo je i to što je Nuland bila zadužena za odnose i sa EU.\nUsledila su izvinjenja, a tadašnji predsednik Evropskog parlamenta Martin Šulc izjavio je kako ne želi dalje da komentariše ovu izjavu.\nNuland je, inače, bila i vrlo zabrinuta za demonstrante okupljene na kijevskom trgu Majdan, pa im je donela veliku plastičnu kesu punu sendviča i slatkiša, zbog čega su je američki novinari nazvali „dama medenjak“.\nNuland je nakon izlaska iz Obamine administracije 2016. godine, ušla u akademsku zajednicu i bila je član nekoliko tink tenk organizacija, gde se nije uzdžavala od ocena Trampovih poteza, bila je otvoreni kritičar njegove spoljne politike, a posebno njegovog odnosa sa ruskim predsednikom Vladimirom Putinom.\nZbog svega toga i ne čudi da bi upravo ona mogla da bude Bajdenov izbor.\nSada bi u Vašington mogla da se vrati kao podsekretar za politička pitanja, a kako je spoljna politika i ranije bila njen domen, pretpostavlja se da će nastaviti svoje angažovanje u Beloj kući u tom pravcu, zbog čega ne bi bilo iznenađenje i da deo njenih zaduženja uključuje i Balkan.\nSADViktorija NulandZAPADNI BALKAN


Akcija iznošenja kabastog smeća u Vranju i Vranjskoj Banji - juGmedia\nAkcija iznošenja kabastog smeća koju je vranjski “Komrad” počeo intenzivno da sprovodi tokom oktobra meseca pod nazivom “Izbacimo kabasti otpad” biće nastavljena i tokom ovog vikenda na teritoriji grada i opštine Vranjska Banja.\nRadnici ovog komunalnog preduzeća akciju će početi postavljanjem kontejnera zapremine 7 metara kubnih u vranjskom naselju Češalj, kod košarkaškog stadiona, Ledenoj steni , preko puta vrtića “Sunce” i Osnovne škole “Vuk Karadžić”. Kontejneri velike zapremine biće postavljeni i u naselju Ogoš u Vranjskoj banji i ispred izbegličkog naselja u ovoj opštini.\nAkcija iznošenja kabastog smeća biće nastavljena i sledećeg vikenda.\nU poslednja 24 sata testiran je 291 građanin Jablaničkog okruga, pedesetak manje nego dan ranije, a broj pozitivnih na virus korona je 58, što znači…\nUnija sindikata prosvetnih radnika se oduvek zalagala da odnos između minimalne i zarade zaposlenih u prosveti bude 1:3 i zato ne može da prihvati predlog…


Standard u svetu, u usponu kod nas | DDOR Garant\nStandard u svetu, u usponu kod nas\nSvet je poslednjih nedelja brujao ne samo o pandemiji, već i o američkim izborima za predsednika. U stvari, još uvek bruji. Podsetili smo se, ili saznali o komplikovanom i nama neobičnom sistemu elektora, registrovanja za glasanje i raznim drugim pravilima i praksama.\nNama je ova šarolikost izbornih sistema širom sveta, međutim, bila povod i za podsećanje na podjednako raskošnu paletu penzijskih sistema u razvijenim zemljama. U mnogima od njih je privatna penzija jedan od nosećih elemenata u planiranju prihoda za starost, pardon, kasnije doba.\nPrema podacima Organizacije za ekonomsku saradnju i razvoj (OECD), od oko 50 triliona dolara u raznim instrumentima za planiranje penzije, oko 32 triliona se nalazi upravo u fondovima koji funkcionišu po principima sličnim onima po kojima rade dobrovoljni penzijski fondovi u Srbiji.\nKod nas su privatne penzije dobrovoljne, a domaći dobrovoljni penzijski fondovi posluju već petnaestak godina i svojim članovima i te kako uvećavaju novac – njihovu buduću penziju. Indeks FONDEKS – koji je uspostavila Narodna banka Srbije kako bi predstavila trend kretanja sistema dobrovoljnih penzijskih fondova u Srbiji – iznosi 8,4%, posmatrano od početka poslovanja.\nU poslednje dve godine, prema izveštajima Narodne banke Srbije, broj korisnika usluga doborovoljnih penzijskih fondova u Srbiji povećan je za više od 10 hiljada, na preko 203 hiljade na kraju septembra 2020. Ipak, u odnosu na broj zaposlenih u Srbiji, to je svega nešto više od 9%, tako da je potencijal za dalji razvoj veliki.\nPogledajte na našem sajtu kako funkcionišu privatne penzije. Možda se ispostavi da je to pravi put i za vas, kao dodatak državnoj penziji ili čak kao glavni prihod u (dalekoj, ili ne tako dalekoj) budućnosti.\nSpremite kokice za inauguraciju 20. januara, a papir i olovku za svoje računice.


Erasmus+ mobilnost – Medicinski fakultet Univerziteta u Zenici\nU periodu od 22.-28.04.2018. godine studijski program Zdravstvene njege sproveo je jednu tako reći malu sedmicu međunarodne suradnje. Tokom ovog perioda kao gostujući predavaći na ovome studijskom programu boravili su Tim Torsy i Ives de Mill sa University College Odisee iz Genta (Belgija), kao i Lubomira Lizdakova i Gabriela Kuriplachova sa Univerziteta u Prešovu (Slovačka). Tokom ove sedmice predavači su intenzivno držali kurseve (predavanja i vježbe) za studente svih godina studijskog programa Zdravstvena njega. Predavači iz Belgije su održali intenzivne kurseve praktičnog znanja u oblasti sestrinskih intervencija kao što su: postavljanje nazogastrične sonde, postavljanje I.V. katetera, ECG itd… dok su predavači iz Slovačke držali različita predavanja i radionice iz oblasti anatomije u sestrinstvu. Izuzetno je važno napomenuti da je studijski program zdravstvene njega u sklopu ovih aktivnosti organizirao radionice iz oblasti službene komunikacije za glavne medicinske sestre Kantonalne bolnice Zenica prezentirajući model SBAR komunikacije između medicinskih sestara koji se koristi u akreditranim univerzitetskim bolnicama kao i sistem komunikacije koji je odraz vrhunske usluge zdravstvene njege koja se pruža u ovim bolnicama.\nU sklopu svojih aktivnosti gostujući predavači su prezentirali i svoje ustanove sa ciljem animiranja studenata na apliciranje na konkurse za mobilnost koje se nude na našem univerzitetu. Ovaj period je značajan jer su trenutno studenti sa gore pomenutog Univerziteta iz Belgije na razmjeni na studijskom programu zdravstvene njege Medicinskog fakulteta UNZE a tako i naši studenti na instituciji u Belgiji.\nU cilju jačanja suradnje sa studijskim programima iz naše zemlje u sklopu ovih aktivnosti na našem studijskom programu boravila su i 4 stidenta sa studijskog programa Zdravstvene njege sa Univerziteta Džemal Bijedić u Mostaru. Studenti Saima Bečić, Sara Mušić, Adi Maksumić i Salih Mujezinović, imali su priliku da usvoje znanja i razmjene mišljenja sa svojim kolegama ali i da prisustvuju radionicama koje su vodili gostujući predavači. Studijski program Zdravstvena njega Medicinskog fakulteta Univerziteta u Zenici ima za cilj da ovo uvede kao praksu suradnnje sa drugim studijskim programima.\nIzuzetno je važno napomenuti da se većina aktivnosti odvijala u Trening centru Studijskog programa Zdravstvena njega OJ Medf UNZE koordinirajući od strane rukovodioca centra v.asist Mirza Oruč MA.\nOvo je samo jedan u nizu dokaza kontinuiranog rada i predanosti osoblja ovog studijskog programa ka kontinuiranom unapređenju i razvoju nastavnog procesa.\nStudenti Medicinskog fakulteta UNZE studijskog programa Zdravstvena njega: Dženana Hamzić, Edmin Hrusto, Harun Hrustić i…\nDana 13.02.2018. godine, delegacija iz švicarskih kantona Ženeva, Jura, Friburg i Bern koji su kao interkantonalni…


Zastave UČK i Velike Albanije postavlјene u Bošnjačkoj mahali su nova provokacija - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Zastave UČK i Velike Albanije postavlјene u Bošnjačkoj mahali su nova provokacija\nU severnom delu Kosovske Mitrovice, u etnički mešovitom naselјu Bošnjačka mahala, večeras su postavlјene zastave Albanije i terorističke organizacije UČK.\nReč je o smišlјenoj, opasnoj provokaciji koja ima za cilј da izazove neodmerenu reakciju srpskog naroda na severu pokrajine, koji je teško stradao upravo od ruku terorista UČK.\nIako je izvršilac sakriven, slavlјenje terorističke UČK ima svoj prepoznatlјiv potpis i vodi sve do vlasti u Prištini. Očigledna je namera Alјbina Kurtija da ponovo podigne tenzije na severu Kosova i Metohije, izazove incidente i tako pokuša da skupi neki politički poen.\nTo što Kurti nije dobrodošao u srpske sredine na KiM, a sever pokrajine mu predstavlјa svakodnevnu opsesiju, ne može kompenzovati ovakvim akcijama i kačenjem zastava terorističke organizacije u srpskim sredinama.\nJasno je da Kurtija očigledno ne zanima dijalog i normalizacija odnosa, ali ga zanima novo rasplamsavanje tenzija kroz koje pokazuje još jednom svoje pravo lice ekstremiste, preobučenog u odelo političara.


Pogledajte kako će izgledati buduća škola u Adi - Family Block\nPogledajte kako će izgledati buduća škola u Adi\nU okviru priprema za izgradnju prve škole u Adi, izabrano je idejno rješenje buduće škole, čija bi gradnja trebalo da počne na jesen. Na konkursu, za najbolje idejno arhitektonsko-urbanističko rješenje pobijedila je firma Ruting.\n“Izgradnja škole sa dvoranom predviđena je i usvojenim regulacionim planom za to područje. Sada smo dobili i idejno rješenje budućeg objekta, tako da su stvoreni preduslovi za početak realizacije još jednog velikog projekta za Adu”, kazao je Amidžić.\nPlanirano je da škola bude izgrađena na lokaciji puta restorana “Stara Ada”, u čijoj blizini se ili gradi ili će početi izgradnja većeg broja stambenih blokova.


2001-02-20 HAG/DEN HAAG\nŽalbeno veće Haškog tribunala potvrdilo je danas oslobađajuću presudu Zejnilu Delaliću i, istovremeno, naložilo da se trojici osuđenih za zločine nad srpskim zatočenicima logora Ćelebići - Zdravku Muciću, Hazimu Deliću i Esadu Landži – izreknu nove kazne. Nove kazne će - u svetlu današnje presude Žalbenog veća - odmeriti i izreći novo Pretresno veće koje će odrediti predsednik Tribunala.\nRazmatrajući žalbe odbrane i optužbe na prvostepenu presudu, Žalbeno veće se danas izjasnilo i o tome kakve bi, po njegovoj oceni, bile "prikladne kazne" za trojicu optuženih. U slučaju Zdravka Mucića, bivšeg zapovednika logora Čelebići, Žalbeno veće je prihvatilo argumentaciju tužilaštva koje je prvostepenu osudu na 7 godina zatvora ocenilo kao "neodgovarajuću", imajući u vidu njegov položaj nadređenog. Ocenjujući da prvostepeno veće nije "dovoljno uvažilo težinu krivičnih dela za koja je Mucić osuđen", Žalbeno veće je novom Pretresnom veću preporučilo da Muciću izrekne težu kaznu, od "oko 10 godina zatvora."\nPo oceni Žalbenog veća, Hazimu Deliću i Esadu Landži su u prvom stepenu izrečene "odgovarajuće kazne" za dela za koja su proglašeni krivim: Deliću 20 a Landžu 15 godina zatvora. Uprkos tome, Žalbeno veće je naložilo novo odmeravanje i izricanje kazni, budući da je današnjom presudom praktično prepolovljen broj tačaka za koje su optuženi proglašeni krivim. Naime, u prvostepenoj presudi su ista dela kvalifikovana dvostruko: kao teške povrede Ženevskih konvencija i kršenja zakona ili običaja ratovanja. Odlukom većine (3:2) Žalbeno veće je presudilo da u slučaju Čelebići nisu ispunjeni svi uslovi za takvo, "kumulativno kažnjavanje", te je poništilo sve tačke prvostepene presude u kojima su osuđeni proglašeni krivim za kršenja zakona ili običaja ratovanja. Mada je kazne od 20 godina Deliću i 15 Landži ocenilo kao odgovarajuće, Žalbeno veće je, ipak, ostavilo novom Pretresnom veću da proceni da li će to uzeti u obzir prilikom novog odmeravanja kazne.\nKonačno, potvrđujući oslobađajuću presudu Zejnilu Delaliću, bivšem zapovedniku Prve taktičke grupe Amije BiH, Žalbeno veće je zaključilo da se iz dokaza koji su predočeni na suđenju ne može zaključiti da je on bio u nadređenom položaju u odnosu na logor Čelebići i one koji su radili u njemu.


Prodavnica zabranila moderne božićne hitove zbog zdravlja zaposlenih\nIzvor: Radio 021, 11.Nov.2019, 23:35\nBritanska prodavnica "The York Gin" odlučila je da zabrani moderne božićne hitove u toj radnji zbog dobrobiti svojih zaposlenih.\nOna je dodala da veruje da će i kupci s radošću pozdraviti promenu, posebno jer je većina trgovaca u prodavnicama već počela >> Pročitaj celu vest na sajtu Radio 021 << da pušta uobičajene božićne hitove. Kaže i da joj se čini da takva moderna muzika ni u kom slučaju nije prikladna za prodavnicu smeštenu u zgradi iz 16. veka iz doba Tjudora.\n"Bez sumnje, Božić nam je svima drag, ali moderne božićne hitove ne nameravamo da puštamo u ovom prostoru. Malo smo eksperimentisali. Isprobali smo razne muzičke žanrove i shvatili da nam odgovara sve snimljeno do šezdesetih godina prošlog veka. Dakle, sve ostalo je zabranjeno. A osoblje je vrlo sretno zbog takve odluke. Rekli su mi da su njihove kolege iz ostalih prodavnica već 'poludele' zbog istih božićnih hitova koji se vrte bez prestanka", pojasnila je šefica.\n"No izuzetak bi bio kad bi se u našoj radnji pojavila, na primer, Maraja Keri. Tada bismo napravili izuzetak, zanemarili zabranu i nakratko pustili - All I Want For Christmas is You. Ali to ne znači da će u prodavnici izostati božićna atmosfera. Puštaćemo božićne klasike koje izvode Bing Krosbi, Frenk Sinatra i Ela Ficdžerald", kazala je Godivala.\n"U svakom slučaju popis pesama dovoljno je dugačak da niko ne čuje istu božićnu pesmu češće od dvaput nedeljno", zaključila je.


Časopis Industrija :: Dani otvorenih vrata sa Poreskom upravom Republike Srbije\nPrivredna komora Srbije je u saradnji sa Poreskom upravom Republike Srbije, a na osnovu prethodno zaključenog Sporazuma o saradnji, početkom ove godine započela aktivnosti pod nazivom „Dani otvorenih vrata sa Poreskom upravom Republike Srbije“.\nSkupovi u organizaciji PKS održani su u protekla četiri meseca u Kraljevu, Užicu, Kruševcu, Nišu, Novom Sadu i Kragujevcu.\nNa održanim skupovima predstavnici Poreske uprave su detaljno objašnjavali izmene poreskih propisa usvojenih krajem 2017. godine i tokom 2018. godine i predstavili novine u radu Poreske uprave: novoformirane šaltere „Vaš poreznik“, elektronske servise, brošure, kao i druge načine komunikacije sa poreskim obveznicima koji olakšavaju primenu poreskih propisa i plaćanje poreza.\nPored skupova održanih u regionalnim privrednim komorama 31. maja 2018. godine održan je i završni skup u Beogradu u zgradi Privredne komore Srbije.\nNa skupu su predstavnici Poreske uprave pored izmena poreskih propisa govorili i o predstojećoj primeni Pravilnika o obliku, sadržini i načinu vođenja evidencije o PDV i obliku i sadržini pregleda obračuna PDV.\nNa praktičnom primeru u testnom okruženju na Portalu ePorezi demonstrirano je popunjavanje POPDV obrasca od strane predstavnika Poreske uprave RS.\nSkupovima je ukupno prisustvovalo oko 500 poreskih obveznika iz različitih gradova.\nU cilju dalje edukacije poreskih obveznika, kao i razjašnjenja poreskih situacija sa kojima se poslovna zajednica svakodnevno susreće, saradnja Privredne komore Srbije i Poreske uprave će se nastaviti i u narednom periodu.


Tužilaštvo / Tužiteljstvo Bosne i Hercegovine: SUAD KAMERIĆ (1993) SPORAZUMNO PRIZNAO KRIVNJU\nOptuženi Suad Kamerić, rođen 06. 01. 1993. godine u Tuzli, ranije osuđivan, državljanin BiH koji je optužen za kazneno djelo krijumčarenje osoba iz članka 189. KZ-a BiH, sporazumno je priznao krivnju.\nTužitelj je predložio da Sud BiH optuženog Suada Kamerića osudi na kaznu zatvora u trajanju od jedne (1) godine.\nOn se tereti da je, u namjeri pribavljanja novčane koristi, dogovorio nedozvoljeno prebacivanje jednog malodobnog državljanina Srbije, sa Kosova na područje Bosne i Hercegovine, radi njegovog daljnjeg odlaska u Francusku.\nPrigodom utvrđivanja navedene kazne zatvora osobito su uzete u obzir olakotne okolnosti da je optuženi priznao krivnju, da je nezaposlen, lošeg imovnog stanja, mlad, da je počinio kazneno djelo kao mlađa punoljetna osoba, pa i da je osuđivan za kazneno djelo druge vrste, te da je zaključenjem ovog sporazuma priznao krivnju i time doveo do ekonomičnosti i smanjenja troškova kaznenoga postupka.\nOvim sporazumom optuženi je potvrdio da je upoznat sa sadržajem optužnice Tužiteljstva BiH od 31. 12. 2013. godine. Istodobno je potvrdio da izjavu o priznanju krivnje daje dragovoljno, svjesno i sa razumijevanjem te se obvezuje da će nadoknaditi troškove kaznenoga postupka, od kojih troškovi Tužiteljstva BiH iznose 150 KM, te paušalni iznos čiju će visinu, u ovisnosti od složenosti postupka, odrediti Sud BiH.


Kina osudila neodgovornu prodaju američkih podmornica Australiji | Novine Toronto\nKina je osudila, kako je ocenila, "izuzetno neodgovornu" prodaju američkih podmornica na nuklearni pogon Australiji u okviru novog partnerstva u kome su SAD, Australija i Velika Britanija.\n"Saradnja SAD, Velike Britanije i Australije po pitanju nuklearnih podmornica ozbiljno podriva regionalni mir i stabilnost, jača trku u naoružanju i dovodi u pitanje medjunarodne napore za neširenje nuklearnog naoružanja", rekao je danas novinarima portparol kineskog ministarstva spoljnih poslova Džao Lidžijan.\nOptužio je tri zemlje da pokazuju "mentalitet hladnog rata" i da koriste nuklearno naoružanje za geopolitičke svrhe.\nKao prva posledica tog spektakularnog dogovora je da je Australija prekinula veliki ugovor sa Francuskom o isporuci konvencijalnih podmornica. Pariz je osudio prekid ugovora i novo partnerstvo Australije kao "nož u ledja".


Imenovani tužioci u Tužilaštvu BiH\nMladen Furtula, Igor Dubak, Senad Osmić i Ahmed Mešić imenovani su danas na poziciju tužioca u Tužilaštvu BiH, saopšteno je iz VSTS-a.\nNa današnjoj sjednici VSTS-a na nivou Federacije BiH za glavnog tužioca Kantonalnog tužilaštva Tuzlanskog kantona imenovan je Tomislav Ljubić, dok je Fadila Amidžić imenovana za glavnog tužioca Kantonalnog tužilaštva Unsko-sanskog kantona.\nPri donošenju Odluke o imenovanju, VSTS je uzeo u obzir kriterijume kao što su stručno znanje, radno iskustvo i radni rezultati, stručne sposobnosti zasnovane na dosadašnjim rezultatima u karijeri, sposobnosti da nepristrasno, savjesno, marljivo, odlučno i odgovorno obavlja dužnosti u okviru funkcije za koju se prijavljuje.\nU obzir je uzet i odnos sa radnim kolegama, ponašanja van posla, profesionalne nepristrasnosti i ugleda, te iskustva na rukovodećim poslovima.\nVSTS prilikom imenovanja primjenjuje odgovarajuće ustavne odredbe kojima se uređuju jednaka prava i zastupljenost konstitutivnih naroda i ostalih, te poštuje ravnomjernu zastupljenost polova.\nNovoimenovani nosioci pravosudnih funkcija stupiće na dužnost 10. juna, dok novi mandat glavnim tužiocima Kantonalnog tužilaštva Tuzlanskog kantona i Kantonalnog tužilaštva Unsko-sanskog kantona počinje sa danom donošenja odluke o imenovanju.\nVSTS imenovani tužioci Tužilaštvo BiH\nImenovani tužioci, sudije i stručni saradnici\nImenovane sudije Osnovnih sudova u Republici Srpskoj


RASIM LJAJIĆ: "Preko mog mrtvog brata vode rat sa mnom živim" | Skandalozno\n– A šta mogu da preduzmem? Šta Šešelj može da izgubi u ovom ratu sa mnom? Svi su navikli da vam Šešelj u medijima tovari blato u lice, a meni to apsolutno ne treba. On može samo da dobije, a ja mogu samo da izgubim, bez obzira i na izjave Vučića i Stefanovića i svih ostalih – kazao je Ljajić.\n(Skandalozno.rs/Izvor: Beta, Nedeljnik)\nBudite prvi sa komentarom na članku "RASIM LJAJIĆ: “Preko mog mrtvog brata vode rat sa mnom živim”"


Na bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu: član Senata Nikola N. Kovačević, rukovodilac Kolegijuma i član Senata dr Branislav Radulović, član Kolegijuma, izražava negativno mišljenje na finansijsku reviziju i reviziju pravilnosti Godišnjeg finansijskog izvještaja Crnogorske demokratske unije za 2014. godinu.\nFinansijskom revizijom je utvrđeno da Godišnji finansijski izvještaj Crnogorske demokratska unije za 2014. godinu nije u svim materijalnim aspektima sastavljen i prezentovan na fer i objektivan način u skladu sa važećim okvirom finansijskog izvještavanja. Utvrđene nepravilnosti se odnose na nedokumentovanje ili neadekvatno dokumentovanje troškova, neiskazivanje prihoda za izbornu kampanju i neiskazivanje poreskih obaveza na isplaćene naknade fizičkim licima i iste imaju karakter materijalno značajne greške u odnosu na utvrđenu materijalnost od 736,00€ (2% rashoda).\nRevizijom pravilnosti utvrđeno je da, subjekt revizije nije finansijske i druge aktivnosti uskladio u svim materijalnim aspektima sa zakonskim i drugim propisima koji su identifikovani kao kriterijumi za predmetnu reviziju, jer nije dosledno primjenjivao odredbe Zakona o finansiranju političkih subjekata i izbornih kampanja, Zakona o porezu na dohodak fizičkih lica, Zakona o obligacionim odnosima, Zakona o radu i Zakona o računovodstvu i reviziji.\nKonačan Izvještaj o reviziji Godišnjeg finansijskog izvještaja Crnogorske demokratske unije za 2014.godinu objavljen je na zvaničnoj internet stranici Državne revizorske institucije.\nIzvještaj o reviziji Godišnjeg finansijskog izvještaja Crnogorske demokratske unije za 2014. godinu\nMore in this category: « Održana obuka na temu „Ocjene pouzdanosti sistema internih kontrola“\tObjavljen Izvještaj o reviziji Godišnjeg finansijskog izvještaja Demokratske partije za 2014.godinu »


EU objavljuje izveštaj o ratu u Gruziji\nEvropska unija bi trebalo danas da objavi izveštaj o ratu u Gruziji u avgustu prošle godine. Očekuje se da ovaj dokument bude izbalansiran, tačnije da odgovornost za sukobe podjednako prebaci na obe strane – rusku i gruzijsku. EU, koja i sama ima problema da postigne konsenus svih članica oko zajedničke spoljne politike, pre svega je stalo da očuva dobre odnose sa Moskvom, između ostalog i zbog energenata, kao i da se odmznu pregovori u Ženevi sukobljenih strana u Gruziji.\nIzveštaj o uzrocima petodnevnog rata u Gruziji pripremila je grupa eksperata koju predvodi švedski diplomata Heidi Tagliavini. Iako ga je naručila Evropska unija u decembru 2008, ona se na neki način distancira od ovog dokumenta. O izveštaju od 500 strana neće biti rasprave među evropskom 27 - orkom.\nSpecijalni izaslanik EU za južni Kavkaz Piter Semnebi u intervjuu za Radio Slobodna Evropa:\n„Verujem da su sada godinu dana nakon rata, nekoliko studija i izveštaja, u osnovi poznate sve činjenice. Očekujem da ova studija otkrije svega nekoliko novih momenata.“\nIzveštaj će u osnovi slediti zapadnu verziju događaja a to znači da je Gruzija preterano reagovala na duge i grube provokacije Rusije. Takođe, da je Gruzija otpočela napad na Cinvali, međutim, rusko mešanje u separatističke regije Južnu Osetiju i Abhaziju je pokrenulo čitav lanac događaja koji su vodili ratu.\nVlasti u Tbilisiju su se pomirile sa činjenicom da će im biti pripisan deo krivice. Međutim, one ističu da je „zakon na njihovoj strani“, imajući u vidu dugu istoriju mešanja Rusije u unutrašnje poslove Gruzije.\nDo sada su osim Rusije, Abzahiju i J. Osetiju priznale samo Nikaragva i Venecuela.\nBrisel, koji je prošle godine posredovao u postizanju mirovnog sporazuma, želi da na neki način zaključi ovaj slučaj koji je prošle godine potresao ne samo južni Kavkaz već i odnose Evropske unije i Rusije pa i svetsku političku scenu. Među evropskom 27-orkom preovladava mišljenje da se niša ne može dobiti nastaljvanjem politike upiranja prsta ko je odgovoran za prošlogodišnji rat. Ona želi da pokrene sa mrtve tačke pregovore u Ženevi Gruzije i njene dve separatističke regije Abhazije i Južne Osetije, koje je Rusija priznala dve sedmice nakon rata. Cilj je da se smanje tenzije i omogući povratak oko 30 hiljada izbeglica, uglavnom Gruzijaca koji su napustili svoja ognjišta u Južnoj Osetji i iz dela Abhazije.\nEvropska unija ima dalekosežnije interese, pre svega da normalizuje odnose sa Rusijom iz koje uvozi oko 25 odsto gasa. Istovremeno, Gruzija ostaje ključna za projekat EU Istočno partnerstvo koji ima za cilj da pomogne zemlja sa prostora bivšeg Sovjetskog Saveza podstičući reforme koje imaju za cilj da ih približi standardima evropske 27-orke.


Na jubilarnoj trci za „Leskovačkog pobednika“ 350 plivača iz Srbije - juGmedia\nJubilarni 10. Međunarodni plivački miting počeo danas u 10 sati na bazenu u Sportsko-rekreativnom centru Dubočica, ove godine prvi put bez takmičara iz drugih zemalja, zbog epidemiološke situacije, a za titutu „Leskovačkog pobednika“ boriće 18 klubova i 350 plivača.\n„Prvo bih želeo da pozdravim takmičara iz Beograda, Šapca, Paraćina, Niša, Lajkovca, Kragujevca, Valjeva i naravno Leskovca. Ovo nam je deseta godina i danas slavimo jubilej i nadamo se da ćemo nastaviti sa ovom tradicijom, postali smo jedan od brendova našeg grada“, istakao je potpredsednik Plivačkog kluba „Leskovac“ i ogranizator takmičenja Ivan Cvetanović i dodao da se zahvaljuje Gradu na nesebičnoj podršci koju im pruža svih ovih godina i ulaže u sport.\nU ime lokalne samouprave takmičenje je otvorenim proglasila Jelena Kocić, koja je tom prilikom istakla da je ovo takmičenje prilika da deca pokažu svoj talenat, a za grad da pokaže kakav je domaćin i na koji način vodi računa o sportu.\n„Grad Leskovac je 2012. godine za sport odvajao 18 miliona dinara, a danas 2020. godine 65 miliona i dodatnih 95 miliona dinara za Sportsko-rekreativni centar Dubočica. Nadam se da će vam turnir i ove godine ostati u lepom sećanju iako se odvija u izmenjenom programu, ali imamo dobar razlog, jer na taj način štitimo druge, a i sebe“, poručila je Kocićeva i svim takmičerima poželela mnogo uspeha.\nNakon intoniranja himne Srbije, borba plivača je zvanično počela, a proglašenje pobednika i dodela medalja zakazana je za popodne.\n„Mašolendu“ igračke i slatkiši\nObeležavanje Međunarodnog dana devojčica sutra na vranjskom šetalištu\nKutak za devojke SOS, program Odbora za ljudska prava Vranje u nedelju 11. oktobra u 18 sati u centru Vranja, na šetalištu obeležava Međunarodni dan…


Dodik pisao zvaničnicima EU, negira legitimitet Komšićevog učešća na Samitu\nRegion Autor:Beta04. okt. 202123:17 > 23:211 komentar\nSrpski član Predsedništva BiH Milorad Dodik uputio je evropskim zvaničnicima pismo, navodeći da će nastup predsedavajućeg Predsedništva BiH Željka Komšića na Samitu EU - Zapadni Balkan, koji će biti održan 6. oktobra na Brdu kod Kranja u Sloveniji, biti privatan.\nDodik je u pismu, koje je uputio predsednici Evropske komisije Ursuli fon der Lajen (fon der Leyen), predsedniku Evropskog saveta Šarlu Mišelu (Charles Michel) i premijeru Slovenije Janezu Janši, naveo da je Komšićev nastup na ovom Samitu „privatan“, jer BiH nije donela odluku o učešću niti je imenovala delegaciju i definisala platformu.\nRTS: Članice EU dogovorile deklaraciju kojom potvrđuju privrženost proširenju\n04. okt. 2021 8\n„U skladu s tim, svaki vid učešća na bilo koji način smatramo kršenjem Ustava BiH i poslovnika o radu Predsedništva BiH. S obzirom na to da je ovaj put izostala zakonom predvidjena procedura sazivanja sednice, ponašanje Komšića je protivpravno i grubo kršenje postojećih zakonskih okvira u vezi sa nadležnostima Predsedništva BiH“, naveo je Dodik.\nNaglasio je da Komšić u ovom slučaju izlaže samo lične ili stavove svoje stranke, ali ni pod kojim okolnostima ne treba smatrati da je takva izjava data u ime BiH.\n„Zlonamerna politička mantra, za koju se očekuje da će biti predstavljena u govoru Željka Komšića, u više navrata ističući dvije od tri etničke pripadnosti kao pokretač svih problema u BiH, jednostavno je neistinita i odražava konstantnu praksu zamjene teza“, naglasio je Dodik.\nZaključio je da je fon der Lajen „direktno stavljena u funkciju rušenja BiH i Dejtonskog sporazuma na čemu oni počivaju, a najviše Ustav BiH“.\n„Ovaj jednostrani pristup samo doprinosi raspadu BiH i svi akteri koji to podržavaju – podržavaju samo raspad“, ocenio je on.\nNa Dodikove izjave reagovao je Komšić, navodeći da za donošenje odluke o njegovom odlasku u Sloveniju nije bila potrebna nikakva sednica.\n„Kao predsedavajući Predsedništva BiH odazvao sam se na poziv. Dodiku je to jasno, a njegove ocene, prvo da generalni sekretar UN-a ruši BiH, pa sad da BiH ruši predsednica Evropske komisije su skandalozne i odražavaju stav iz njegovih pisma koje niko i ne uzima za ozbiljno“, istakao je Komšić.\nbrdo kod kranjaMilorad DodiksamitŽeljko Komšić\nDodikov sin najavio da će tužiti američkog ambasadora u BiH Erika Nelsona\n15. jan. 2022 31


"Marakana" čeka golove i pobedu! (18.00) - Sportske.net\n"Marakana" čeka golove i pobedu! (18.00)\nNakon dva vezana remija bez datog i primljenog gola šampion Srbije dočekuje OFK Beograd u okviru pretposlednjeg kola jesenjeg dela šampionata. Cilj su tri boda ali do njih valja stići samo ako neko uspe da pogodi mrežu golmana "Romantičara".\nŠampion Srbije ugostiće OFK Beograd na "Marakani" u utakmici 14. kola JSL koja će ujedno biti i gradski derbi.\nKada Crvena zvezda igra na "Marakani" onda se teško može polemisati oko toga ko je favorit ali trenutna forma dva tima koji će večeras odmeriti snage svedoči da OFK Beograd ima ozbiljne šanse da neporažen napusti naš najveći stadion.\nIzabranici Dejana Švabe Đurđevića imaju samo jedan poraz na poslednjih sedam utakmica u JSL a ne treba zaboraviti da su nedavno ostali neporaženi na najtežem gostovanju u ligi kada su lideru domaćeg šampionata otkinuli dva boda u Humskoj.\nSa druge strane, Crvena zvezda ulazi u utakmicu iz minus faze jesenjeg dela sezone, posle serije od šest odigranih utakmica na kojima su ostvarene samo dve pobede.\nEfikasnost je hronična boljka tima Nenada Lalatovića koji je na prethodnih šest utakmica postigao svega tri gola a na poslednje dve utakmice Zvezdini rivali su sačuvali mrežu.\nKada se gore pomenutim podacima doda da u konkurenciji za tim danas neće biti nekolicina standardnih prvotimaca među kojima se nalaze Nikola Mijailović i Đorđe Rakić, jasno je da crveno-bele čeka težak posao u duelu sa Švabinim vrtićem.\nPored navijača uz Zvezdu će večeras biti i tradicija koja govori da crveno-beli nisu izgubili NIJEDAN bod u duelima sa OFK Beogradom koji su igrani na "Marakani".\nZvezda je nanizala 13 pobeda nad OFK Beogradom (u prvenstvu!) na našem najvećem stadionu a poslednja je upisana 25. maja tekuće godine kada je proslavljena titula.\nVečerašnja utakmica igra se od 18 časova.


Azuri bolji od Švajcaraca | Beach Soccer Serbia\nEuro Beach Soccer Cup Belgrade 2016, najjači turnir u fudbalu na pesku ove godine u Evropi počeo je utakmicom između selekcija Italije i Švajcarske. Na novoizgrađenom stadionu na makiškoj strani Ade Ciganlije Italijani su savladali Švajcarce rezultatom 3:2 i tako obezbedili plasman u polufinale. Za razliku od 2005. godine kada su osvojili Euro beach Soccer Cup, Švajcarci će ovog puta morati da se zadovolje razigravanjem za plasman.\nIgralo se po veoma toplom vremenu, obe selekcije pokazale su veliku borbenost, a Italijani su se na startu mnogo bolje snašli. Na prvi gol čekalo se sve do drugog perioda igre kada je mrežu zatresao Palmaći. Samo minut kasnije Palmaći je ponovo bio strelac fantastičnog gola iz slobodnog udarca.\nNajlepši momenat na meču desio se osam minuta pre kraja druge deonice kada je Gori makazicama postigao treći pogodak za Italiju. Iako su bili u znatnom zaostatku Švajcarci se nisu predavali. Prvo je Mišev u poslednjem minutu drugog perioda smanjol na 3:1, a Hodel je sedam minuta pre kraja utakmice vratio neizvesnost i nadu Švajcarcima u preokret. Ipak, Italijani su izdržali pritisak i zasluženo se plasirali u polufinale.


BBI - Okrugli sto: Metaloprerada i energetika kao razvojne grane regije - zenicainfo.ba\nNaslovnica Aktuelno BBI – Okrugli sto: Metaloprerada i energetika kao razvojne grane regije\nBBI – Okrugli sto: Metaloprerada i energetika kao razvojne grane regije\n„Metaloprerada i energetika kao razvojne grane regije“ tema je okruglog stola, koji se danas, u organizaciji BBI banke i njihovog VIP Biznis kluba, održava u Zenici.\nU sklopu skupa planirana je prezentacija mogućnosti podrške privrednicima sa šireg područja regije Zenica od strane pomenute banke, informisanje o aktivnostima i koristima od članstva u BBI VIP Business Clubu, te predstavljanje mogućnosti prezentacije projekata i profila kompanija u okviru programa ovogodišnjeg Sarajevo Buznis Foruma .\n“Cilj nam je da iniciramo ideje i otvorimo nove mogućnosti privrednim subjektima sa prostora Zeničko dobojskog kantona, kako bismo došli do mogućih prijedloga za unapređenje poslovanja, otvaranje novih tržišta i iskoristiti mogućnosti, koje Konferencija Sarajevo Biznis Forum, kao najveća investicijska platforma pruža klijentima”, ističe Edina Hasečić, direktorica Sektora za poslovanje sa pravnim licima BBI banke.\nSkup je namijenjen predstavnicima privrednog sektora , kompanijama i udruženjima privrednika sa šireg područja regije Zenice i ovog kantona, čija je djelatnost metaloprerada, energetika ili je blisko povezana sa njima.\nOkrugli sto jedan je u nizu događaja, čiji je cilj podrška najkonkurentnijim privrednim granama, koje mogu najefikasnije i najbrže doprinijeti razvoju i povećati konkurentnost cjelokupne bosanskohercegovačke privrede. (V. Jovanović)\nPrethodni članakStanje se stabilizuje, nisu stečeni uslovi za proglašenje stanja prirodne nesreće u ZDK\nNaredni članakU zeničkom naselju Sebuje jučer nestala žena


29.10.2019 u 12:51\nViše od 200 ljudi gasi požar na Staroj planini (FOTO)\nNa gašenju požara na Staroj planini angažovano je više od 200 ljudi, vatrogasaca-spasilaca, pripadnika Žandarmerije, radnika „Srbija šuma” i građana, a požarom nije ugroženo stanovništvo i imovina, saopšteno je iz MUP-a Srbija. Gašenje požara otežava nepristupačan teren i velika nadmorska visina, zbog čega se do mesta gde gori šuma i rastinje ne može doći vatrogasnim vozilima. Na gašenju požara angažovani su vatrogasci-spasioci iz Pirota, Niša, Dimitrovgrada, Babušnice, Zaječara, Leskovca, Smedereva, Pančeva, Jagodine, Šapca i Kruševaca. Požar na Staroj planini izbio je na bugarskoj strani odakle se proširio na teritoriju Republike Srbije. U požarima koji su zahvatili Pčinjski okrug takođe nema ugroženog stanovništva i objekata, a na gašenju je angažovano više od 130\n28.10.2019 u 10:36\nStara planina od juče u plamenu, na terenu 55 vatrogasaca\nVeliki požar na Staroj planini, koji je izbio sa bugarske strane i dalje bukti i zahvatio je područje ove planine i na srpskoj strani, pa pripadnici Sektora za vanredne situacije rade na njegovoj lokalizaciji, saopštio je danas MUP Srbije. U saopštenju se podseća da je požar izbio juče oko 13 časova, u mestu Vražja Glava na Staroj planini, i da je zahvatio suvu travu i nisko rastinje. Istaknuto je da nema ugroženog stanovništva, kao ni objekata. U intervenciji, na izuzetno nepristupačnom terenu, učestvuje 55 vatrogasaca-spasilaca iz Vatrogasno-spasilačkih j\n20.09.2019 u 07:40\nPosle eksplozije u laboratoriji fakulteta izbio požar, nema povređenih\nNa Tehnološko-metalurškom fakultetu u Karnegijevoj ulici u Beogradu jutros oko 1.15 došlo je do eksplozije i požara. Požar i eksplozija dogodili su se u Odseku organske hemije, saznaje pink.rs. Povređenih nema, ali je pričinjena veća materijalna šteta. Vatrogasci su brzom intervencijom uspeli da brzo lokalizuju požar, a policija sa Palilule blokirala je okolne ulice. Odmah potom, na lice mesta izašli su čelnici TMF-a. Na terenu je utvrđeno da je koncentracija gasova visoka u toj laboratoriji i na fakultetu uopšte, pa je bilo nebezbedno za obavljanje policijskog uviđaja. Fakultet je obezbeđen, a nakon uviđaja biće poznat tačan uzrok eksplozije i požara, prenosi Tanjug. Eksplodirao motor frižidera, fakultet normalno radi Tehnološko-metalurški fakultet u Beogradu,\n16.09.2019 u 22:15\nPripadnici Ronilačkog tima Žandarmerije su, nakon višečasovne potrage, izvukli iz jezera Ćelije beživotno telo dvadesetosmogodišnjeg pripadnika Vatrogasno-spasilačkog bataljona iz Kruševca, koji je ranije danas ispao iz čamca. U trenutku nezgode na jezeru kod Kruševca, nastradali vatrogasac-spasilac nije bio na dužnosti, a tačni uzroci utapanja biće utvrđeni tokom istrage, saopštio je MUP Srbije, prenosi Tanjug.\nPlanirano je da se i kod nas uvede jedinstven broj telefona za hitne slučajeve, poput onog 112, koji se primenjuje u zemljama Evropske unije. Kada se nešto dogodi, poziva se taj broj i nije bitno da li je mestu nesreće bliže služba hitne pomoći jednog ili drugog grada, jer u pomoć polazi onaj ko može prvi da reaguje, ističu u Ministarstvu zdravlja. Ovo će biti samo korak ka uspostavljanju novog sistema rada hitnih službi i domova zdravlja i više se neće dešavati da se ne zna ko je nadležan za pružanje pomoći u određenim situacijama, istakao je ministar zdravlja Zlatibor Lončar prošlog vikenda. Povod je, nažalost, bila smrt dvogodišnje devojčice kojoj je pozlilo, a na poziv roditelja lekari u Crnoj Travi su rekli da ne mogu da izađu na teren, a u Surdulici im je preporučeno da sami transportuju


5 12 Javna debata\n21 04 2019 / 09:13\nsreda, 05 decembar 2018 16:22\nJavna debata na temu\novogodišnje javne rasprave\no programskim sadržajima RTS-a\nU velikoj sali Županije, u petak, 7. decembra u Somboru, održaće se javna debata na temu ovogodišnje javne rasprave o programskim sadržajima RTS-a u vremenu od 12 časova i 30 minuta do 16 časova.\nTema ovogodišnje rasprave je: Jezik i pismo na Javnom medijskom servisu Radio-televizija Srbije i programski sadržaji RTS-a.\nCilj ove rasprave je da imajući na umu pre svega komunikacionu funkciju govora i pisma u našoj multikulturnoj i višejezičnoj zajednici – afirmiše načela jezičke politike javnog medijskog servisa, da analizira domete njenog praktičnog ostvarivanja i ukaže na puteve i sredstva kojima se ona može očuvati i dodatno unaprediti.\nGrađani, udruženja, vladine i nevladine organizacije, ustanove, državni organi i institucije zainteresovani za programski sadržaj RTS-a kao javnog medijskog servisa dobrodošli su da učestvuju u raspravi.\nPosle analize sugestija, predloga i primedba učesnika u javnoj raspravi, Programski savet RTS dostaviće generalnom direktoru i Upravnom odboru izveštaj i preporuke za unapređenje programskog sadržaja izražene tokom javne rasprave i sve to objaviti na sajtu RTS.


Počinje obnova Istočne Gute\nPredgrađe Damaska Istočna Guta uskoro će se vratiti normalnom životu, kao što se to dešava u Alepu, rekla je portparolka Ministarstva inostranih poslova Rusije Marija Zaharova u intervjuu za Peti kanal.\nPoslednji militanti napustili Istočnu Gutu\nPoslednja grupa militanata i njihovih porodica sprema se da napusti predgrađe Damaska, Istočnu Gutu, javljaju sirijski mediji.\nSirija: Masovni odlazak militanata iz Istočne Gute (video)\nPreko 38.000 militanata sa porodicama napustilo je naselje Arbil i prebačeno je u provinciju Idlib, saopštilo je rusko Ministarstvo odbrane, dan nakon što je juče postignuta saglasnost sa liderima oružanih grupacija da će napustiti predgrađe Damaska.\nOslobođenje Gute i čišćenje preostalih uporišta terorista označava kapitulaciju ovih igrača i presecanje delatnosti lokalnih grupa terorista. Pozicija Turske bi se suštinski razlikovala da Ankara nije pokazala političku volju u odnosu na dati proces i da nije prethodno postigla sporazume sa Rusijom i Iranom.\nRuski Centar za pomirenje zaraćenih strana u Siriji saopštio je da je postigao dogovor kako bi borci grupacije Ahrar el Šam napustili mesto Harastu u Istočnoj Guti, saopštilo je Ministarstvo odbrane Rusije.\nTri kolone terorista izašle iz Istočne Gute\nTri kolone automobila sa prvom grupom terorista izašle su iz grada Harasta u Istočnoj Guti, saopštio je za Sputnjik informisani izvor sa lica mesta.\nŽitelji Istočne Gute i dalje napuštaju grad zahvaljujući humanitarnim koridorima (video)\nUm Haled je sa svoja dva deteta izašla iz Istočne Gute, zahvaljujući humanitarnom koridoru.\nU utorak je kroz humanitarne koridore u sirijskim naseljima Muhajam el Vafedin i Hamurija u Istočnoj Guti izvedeno 680 osoba, saopštila je pres-služba Ministarstva odbrane Rusije.\nViše od pet hiljada civila izašlo je iz iz Istočne Gute u predgrađu Damaska od nedelje ujutru kroz humanitarni koridor u selu Hamurija, saopštio je portparol Centra za pomirenje zaraćenih strana, general-major Vladimir Zolotuhin.\nSirijski vojnici preuzeli Istočnu Gutu\nSirijske vladine snage preuzele su punu kontrolu nad naseljem Hamurija u Istočnoj Guti, gde je otvoren humanitarni koridor.\nDok se svi bave Skripaljem, Rusija rešava najveću humanitarnu katastrofu na svetu (video)\nSirijske trupe, uz pomoć Sirijskog arapskog crvenog krsta, evakuišu novu grupu civila u regionu Istočne Gute.


Predviđena ulaganja preko dvije milijarde KM u strateške projekte Kantona Sarajevo - Akta.ba\nSkupština Kantona Sarajevo usvojila je jučer Strategiju razvoja Kantona Sarajevo koja predviđa ulaganja preko dvije milijarde KM u strateške projekte.\n25.05.2022. 07:53 / Izvor: Akta.ba\nSkupština Kantona Sarajevo usvojila je jučer Strategiju razvoja Kantona Sarajevo koja predviđa ulaganja preko dvije milijarde KM u strateške projekte i aktivnosti do 2027. godine.\nDate su i saglasnosti na programe rada sa finansijskim planovima Fonda „IKRE“ i Fonda memorijala Kantona Sarajevo, te na Program rada Kantonalnog stambenog fonda za 2022. godinu.\nNa prijedlog Vlade, sa dnevnog reda povučena je Informacija o javnom linijskom prijevozu putnika u Kantonu Sarajevo sa prijedlogom zaključaka, kao i Prijedlog odluke o osnivanju Kantonalnog javnog komunalnog preduzeća „Javni prijevoz Sarajevo“ d.o.o. Sarajevo, te Prijedlog odluke o izmjeni i dopuni Odluke o zaštiti planinskih izvorišta vode za piće sarajevskog vodovodnog sistema i dijela otvorenog toka rijeke Mošćanice.


Kurs depilacije šećernom pastom-egipatska depilacija | Orient Cosmetics Beograd\nKurs depilacija secernom pastom -prirodna epilacija\nPruzite Vasim klijentima najbezbedniju najbezbolniju i naprirodniju depilaciju - prirodnu epilaciju. Ova depilacija osim sto je manje bolna od ostalih metoda uklanjanja dlacica, svakako je i najbezbednija jer je pogodna za sve tipove koze, za sve uzraste i ono sto je najvaznije redovnom depilacijom klijenti dobijaju efekat trajne epilacije i sprecava se urastanje dlacica kao i ostalih koznih problema koje moze da izazove izrazena maljavost . Jos jedna velika prednost jeste sto se moze uklanjati dlaka vec od 2mm, a koza klijenta ostaje cista i bez crvenila kao i iritacija. Tehnika je usavrsena tako da se uklanjanjem dlaka u pravcu rasta koren dlake zatvara sto dovodi do posvetljivanja dlacice kao i znatnog proredjivanja a nakon toga i do potpunog prestanka rasta dlaka na pojedinim delovima tela. Pogodna je za sve delove tela, zene, muskarce, decu, trudnice, osobe sa izrazenim venama i kapilarima, takodje se mogu tretirati i regije obolele od ekcema seboreje psorijaze, a najveci efekat ima kod osoba sklonim urastanju dlaka jer ovom metodom se ta pojava sprecava.\nSecerna pasta Bastet je 100% prirodan proozvod, a na trzistu se izdvaja i po tome sto u sebi osim osnove, secera i vode, sadrzi i jos 5 aktivnih komponenata koje su poznate kao vrlo pogodne i znacajne u nezi koze (med, aloja veru, limun, neven i kamilicu).\nU cenu edukacije ulazi :\nTeorija i praksa ( rad i polaganje na modelu uci se depilacija celog tela)\nMaterijal za rad na edukaciji je obezbedjen od strane edukatora\nObuka traje jedan dan (3-4 sata).\nŠkola masaže Orient vam obezbeđuje i trajne popuste na kvalitetna ulja za masažu, kao i 10% popusta na kupovinu stolova za masažu firme Master PRO.\nNataša Vučičević internacionalni Master edukator Sugaringa, iza sebe ima preko 100 obucenih polaznika kako u Srbiji tako i u regionu. Za Bastet brend radi vec pune 3 godine kao sertifikovani edukator. Svakom polazniku posveceni smo kako tokom edukacije tako i nakon toga,pratimo Vas rad pruzamo podrsku u usavrsavanju i zajedno napredujemo.


OPTIMUM D3 COMPLEX KAPS A60 | Apoteka Valerijana\nProizvod je deklarisan kao dijetetski proizvod, odnosno kao hrana sa posebnom medicinskom namenom. Vitamin D3 je vitamin iz grupe liposolubilnih vitamina koji se unazad više decenija nalazi u žiži naučnih istraživanja , usled velikog broja efekata koje ostvaruje u ljudskom organizmu. Osteomalacija, osteoporoza, rahitis, nespecifični bolovi u mišićima i kostima, slab imunitet, rak, kardiovaskularne bolesti, depresija, multipla skleroza, Parkinsonova bolest i demencija su sve bolesti koje se povezuju s manjkom vitamina D3. Objavljen je vrlo velik broj kvalitetnih studija koji povezuje razne bolesti s manjkom vitamina D3. Samo za primer: Istraživanje Mayo klinike iz SAD-a na 150 osoba uzrasta od 10-65 godina sa nespecifičnim bolovima u kostima i mišićima pokazalo je da je 93% osoba imalo manjak vitamina D3. Jedno istraživanje je pokazalo da što je veća količina vitamina D3 u organizmu, to je veća gustoća kostiju. Znamo da vitamin D3 reguliše metabolizam kalcijuma u organizmu, međutim ustanovljene su i brojne druge funkcije. Vitamin D ima funkciju sprečavanja proliferacije (deljenja ćelija) i podržava njihovu diferencijaciju. Pokazalo se da maligne ćelije dojke, pluća, kože (melanom), kolona, prostate i kosti imaju receptore za D3 vitamin. Za ove vrste tumora studijama je dokazano je da u laboratorijskim kulturama sprečavaju rast ćelija raka. Velik broj studija je takođe dokazao preventivnu ulogu vitamina D3 u sprečavanju raznih tipova raka. NDIKACIJE: Osteoporoza Rahitis i osteomalacija Poboljšava imuni odgovor organizma Zaštita od karcinoma dojke, creva i prostate Aktivira ćelije imunološkog sistema Povećava otpornost organizma i sprečava pojavu zaraznih bolesti Kardiovaskularna oboljenja Psorijaza Zašto Optimu D3 1000IU ? -Sve poslednje naučne studije dokazuju da su dosadašnje doze od 400 IU male.Preporučuju se veće dnevne doze. Stav Mayo klinike je da se napr kod Osteoporoze u zavisnosti od uzroka osteoporoze(godine starosti,lekovi, manjak VIt D3 u organizmu ili nešto drugo) preporučena dnevna doza je od 1000 do 2000IU to u kontinuitetu od 2 do 6 meseci. Za osteomalaciju je prporučena dnevna doza, koja je i zvanično stav Mayo klinike , 2000IU. Iznimno velike dnevne doze se danas preporučuju kod preventive karcinoma dojke, colona, prostate i sve veća preporuka izvanredno velikih doza kod MS. -Da bi izašli u susret zahtevima i potrebama lekara i pacijenata odlučili smo se za ovaj oblik i u ovoj dozi. -Zato što je jedini oblik koji zadovoljava pune dnevne doze -Vitamin D3 je u obliku holekalciferola. Vitamin D3 se u bubrezima pretvara u kalcitrol, aktivni oblik vitamina D3, a kalcitriol poboljšava apsorpciju kalcijuma i fosfora i stimuliše sintezu osteokalcina (proteina koji utiče na izgradnju kostiju). • Uključen je u odgovarajuću diferencijaciju ćelija (prostate, dojke, kolona) Terapija u zavisnosti od primene od 1 ili dve kapsule je mesečna ili dvomesečna.


Rusija pred istorijskim zadatkom: Pomiriti Bliski istok - Sputnjik Srbija\n23:44 20 Januar 2021\n22:03 25.12.2017 (osveženo 22:07 25.12.2017) Preuzmite kraći link\nPutin: Imamo dve baze u Siriji, ako zatreba...\nRešenje tekućih problema u muslimanskom svetu treba da se vrši dijalogom i „mirenjem šiita i sunita u okviru islamske solidarnosti“, rekao je Sergej Lavrov u intervjuu RT.\n„Odavno govorimo da je vreme za još jednu Amansku konferenciju i da se donese deklaracija koja će proglasiti jedinstvo svih muslimana“, rekao je u ministar inostranih poslova Rusije.\nPrema njegovim rečima šefa, to bi pomoglo da se „naprave mostovi između glavnih junaka u regionu — Saudijske Arabije i Irana“.\nSvi konflikti u današnjem islamskom svetu nose unutarislamski karakter, smatraju eksperti.\n„Arapski i muslimanski svet nije u pozitivnoj fazi razvoja. Cepaju se države koji se smatraju igračkom u rukama spoljnih sila“, naglasio je u intervjuu RT ekspert iz Cantra za partnerstvo civilizacija MGIMO Jurij Zinin.\nU Siriji i Jemenu, dva najveća žarišta na Bliskom istoku, u toku su sunitsko-šiitski sukobi. U većinski sunitskoj Siriji protivnici Bašara el Asada se optužuju za uzurpiranje vlasti alavita — pripadnika jednog od šiitskih pravaca. Pritom, šiitski Iran podržava zvanični Damask, dok salafitska Saudijska Arabija opoziciju.\nU Jemenu, naprotiv, ustanike Hute podržava Iran, a njihove protivnike Saudijska Arabija. Šiitsko-sunitski sukob traje praktično od pojave islama, navodi Zinin.\nRusija proširuje bazu u Siriji\n„Međutim, u poslednje vreme se sve više vide pokušaji politizacije ove pojave. Ona je povezana sa velikim zaoštravanjem sukoba, dajući mu takvu formu da je teško otkriti ko je kriv“, izjavio je ekspert.\n„Ako se ostvari ova inicijativa značajno će se smanjiti napetost u regionu: u sirijskom i jemenskom konfliktu“, smatra ekspert Centra za arapska i islamska istraživanja Ruske akademije nauka Boris Dolgov.\nPrema rečima eksperta, želja Rusije da, ako ne likvidira, makar smanji nesuglasice šiita i sunita, pre svega između Saudijske Arabije i Irana, izazvana je time što Rusija želi da razvija odnose sa obema državama.\nPo mišljenju Zinina, Rusiju često kritikuju da zauzima prošiitsku i proiransku stranu. Na takav način protivnici jačanja Rusija na Bliskom istoku pokušavaju da oslabe stav Moskve prema sunitskim državama. Zato je nova inicijativa usmerena na to da pokaže neutralnost Rusije u tim pitanjima, njenu zainteresovanost za mir, stabilnost i bezbednost regiona.\nSa druge strane, SAD imaju sasvim drugačije interese. Ona je zainteresovana za raspirivanje sunitsko-šiitskog konflikta.\nSada Vašington, na primer, drži stranu Saudijske Arabije u sukobu sa Iranom i prodaje njima i drugim monarhijama Persijskog zaliva oružje za zaštitu od „iranske pretnje“. Međutim, kada su 2003. godine Amerikanci krenuli u agresiju protiv Iraka, oni su, kako je naveo Zinin, govorili o „ugnjetavanju“ iračkih šiita od strane sunitskog režima Sadama Huseina.\nKako je naveo Dolgov, u uspostavljanju procesa dijaloga između sunita i šiita biće važna uloga Rusije i Kine — država koje tesno sarađuju i sa jednom i sa drugom stranom. Međutim, govoriti o nekom pozitivnom doprinosu SAD ovom procesu „zasad se ne može“.


Online pozajmice Donji Vakuf – brzo do potrebnog novca uz 0% kamate - Brzi Krediti\nJeste li znali da online pozajmice Donji Vakuf funkcionišu po principu – koliko uzmeš, toliko vratiš? To znači da ukoliko do sada niste imali prilike da se upoznate sa ovakvom vrstom pozajmica, te aplicirate po prvi put, iznos vaše kamatne stope iznosi 0. Online pozajmice Donji Vakuf dozvoljavaju većini punoljetnog radno sposobnog stanovništva da podignu novac bez problema.\nNakon što ste aplicirali za pozajmicu na web stranici finansijskog servisa koji ste odabrali, na vama je da sačekate poziv finansijskog tima sa pozivnog broja +38730 ukoliko ste u gradu Donji Vakuf. Nakon telefonskog poziva sve što je potrebno jeste da pošaljete dokumetaciju koja dokazuje da ste punoljetni te da imate mjesečna primanja i novac možete već isti dan podići u pošti u gradu Donji Vakuf sa poštarskim brojem 70220.\nNeke od prednosti koje nude online pozajmice Donji Vakuf su:\nIako je do sada postojala skeptičnost među građanima, kada je u pitanju ovakav vid pozajmica, istraživanja pokazuju da se građani sve više okreću ovakvim tipovima pozajmica. Prema istraživanjima, od 13985 stanovnika koji žive na teritoriji grada Donji Vakuf, čak 90% je čulo za online pozajmice, a 30% njih je do sada imalo iskustva sa ovakvim vidom kreditiranja. Podaci navode kako dosadašnji korisnici imaju samo pozitivna iskustva sa finansijskim servisima ovog tipa.\nPozajmice isti dan Srebrenica – do potrebnog novca kroz par sati\nPozajmice Petrovac – kome su dostupne i kako aplicirati\nBrzi zajam Kalinovik – vrati koliko uzmeš


O PRESTANKU VAŽENJA ZAKONA O ODBRANI\nZakon o odbrani Federacije Bosne i Hercegovine («Službene novine Federacije BiH», br. 34/04) prestaje da važi 01. januara 2006. godine.\nIzuzetno od odredbi člana 19. stav 4. i člana 32.a Zakona o državnoj službi u institucijama Bosne i Hercegovine («Službeni glasnik BiH», br. 19/02, 35/03, 14/04, 17/04, 26/04 i 37/04), danom propisanim u članu 1. ovog Zakona svi državni službenici Federalnog ministarstva odbrane, kojima je u postupku revizije Agencija za državnu službu Federacije Bosne i Hercegovine potvrdila status državnih službenika, postaju državni službenici u Ministarstvu odbrane Bosne i Hercegovine (u daljnjem tekstu: Ministarstvo odbrane BiH) i na njih se primjenjuje Zakon o državnoj službi u institucijama Bosne i Hercegovine u skladu sa Zakonom o odbrani Bosne i Hercegovine (u daljnjem tekstu: Zakon o odbrani BiH).\nNakon što Agencija za državnu službu Federacije Bosne i Hercegovine donese rješenje o prestanku radnog odnosa državnog službenika u skladu sa članom 67. stav 2. Zakona o državnoj službi u Federaciji Bosne i Hercegovine, državni službenik ostaje u radnom odnosu u sistemu odbrane Bosne i Hercegovine dok odluka o prestanku radnog odnosa ne postane konačna.\nSva prava i dužnosti iz radnog odnosa državnih službenika iz stava 2. ovog člana, nakon isticanja dana propisanog u članu 1. ovog Zakona, osigurat će Vlada Federacije Bosne i Hercegovine (u daljnjem tekstu: Vlada Federacije) u skladu sa važećim federalnim zakonima.\nDanom propisanim u članu 1. ovog Zakona namještenici iz Federalnog ministarstva odbrane postaju zaposlenici u Ministarstvu odbrane BiH i na njih će se primjenjivati Zakon o radu u institucijama Bosne i Hercegovine («Službeni glasnik BiH», br. 26/04 i 7/05).\nDanom propisanim u st. 1. i 4. ovog člana Pravilnik o unutrašnjoj organizaciji i sistematizaciji Federalnog ministarstva odbrane postaje sastavni dio Pravilnika o unutrašnjoj organizaciji i sistematizaciji Ministarstva odbrane BiH u skladu sa Zakonom o odbrani BiH. Državni službenici i zaposlenici iz st. 1. i 2. ovog člana nastavljaju obavljati prethodne poslove i zadatke u mjeri u kojoj to nije u suprotnosti sa Zakonom o odbrani BiH dok se ne donese konačna odluka o njihovom statusu u Ministarstvu odbrane BiH, u skladu sa Zakonom o odbrani BiH.\nDržavni službenici i zaposlenici iz st. 1. i 4. ovog člana zadržavaju svoju poziciju, plaću i naknade sve dok se ne donese konačna odluka o njihovom statusu u Ministarstvu odbrane BiH u skladu sa Zakonom o odbrani BiH.\nDržavni službenici i zaposlenici u Ministarstvu odbrane BiH u slučaju razrješenja sa dužnosti usljed prekobrojnosti, u skladu sa Zakonom o odbrani BiH, imaju pravo na otpremninu u skladu sa Zakonom o odbrani BiH.\nDanom propisanim u članu 1. ovog Zakona komandant Zajedničke komande Vojske Federacije Bosne i Hercegovine (u daljnjem tekstu: Zajednička komanda) direktno je odgovoran načelniku Zajedničkog štaba oružanih snaga Bosne i Hercegovine do ukidanja Zajedničke komande u skladu sa Zakonom o odbrani BiH.\nKomandant Zajedničke komande nema operativno-komandne ovlasti.\nNajkasnije do dana propisanog u članu 1. ovog Zakona odredit će se lice iz Federalnog ministarstva odbrane da obavlja one poslove i zadatke neophodne za efikasno upravljanje prijašnjim Federalnim ministarstvom odbrane do završetka procesa tranzicije.\nMinistarstvo odbrane BiH i Federalno ministarstvo odbrane izvršit će popis pokretne i nepokretne imovine, arhive, spisa i drugih dokumenata u skladu sa važećim propisima u Federaciji Bosne i Hercegovne i Zakonom o odbrani BiH.\nPopis nepokretne imovine dostavit će se Ministarstvu odbrane BiH u roku od 60 dana od dana stupanja na snagu Zakona o odbrani BiH. Popis pokretne imovine, arhive, spisa i drugih dokumenata dostavit će se u roku od 30 dana od dana stupanja na snagu Zakona o odbrani BiH.\nImovina koja će i dalje služiti za potrebe odbrane utvrdit će se u skladu sa Zakonom o odbrani BiH.\nPokretna imovina za koju se u skladu sa Zakonom o odbrani BiH utvrdi da neće služiti za potrebe odbrane ostaje u vlasništvu Federacije Bosne i Hercegovine a odluku o daljnjem postupanju u vezi sa tim donijet će Vlada Federacije.\nMinistarstvo odbrane BiH i Federalno ministarstvo odbrane u roku od 30 dana od dana stupanja na snagu Zakona o odbrani BiH sačinit će sveobuhvatan popis ostalih prava i obaveza Federalnog ministarstva odbrane i predložiti plan o prijenosu prava i obaveza na Ministarstvo odbrane BiH.\nOsim ukoliko nije drugačije predviđeno u planu za prijenos ostalih prava i obaveza iz stava 1. ovog člana, odobrenom u skladu sa Zakonom o odbrani BiH, Vlada Federacije je i dalje odgovorna za dugove, zaduženja i ostale obaveze Federalnog ministarstva odbrane nastale do dana propisanog u članu 1. ovog Zakona.\nNa osnovu plana o konačnom raspolaganju imovinom Vlada Federacije sa Vijećem ministara Bosne i Hercegovine potpisuje sporazum, odluke, rješenja ili ostale relevantne instrumente potrebne za okončanje raspolaganja svim pravima i obavezama nad pokretnom i nepokretnom imovinom.\nBudžetska i sva ostala finansijska pitanja vezana za Federalno ministarstvo odbrane i Vojsku Federacije Bosne i Hercegovine rješava Vlada Federacije u skladu sa važećim federalnim propisima i Zakonom o odbrani BiH.\nPrijenos funkcija sa Federalnog ministarstva odbrane na organe uprave entiteta, kantona, grada ili općina koje ne prelaze na Ministarstvo odbrane BiH trajat će najduže do završetka procesa tranzicije.\nVlada Federacije obavezna je najkasnije u roku od 60 dana od dana usvajanja ovog Zakona predložiti izmjene i dopune Zakona kojima će biti regulirana nadležnost entiteta, kantona, grada ili općina u vršenju funkcija iz stava 1. ovog člana.\nDo donošenja Zakona iz stava 2. ovog člana Ministarstvo odbrane BiH osigurat će nesmetano vršenje funkcija prijašnjeg Federalnog ministarstva odbrane, odnosno funkcija koje neće biti preuzete u Ministarstvu odbrane BiH.\nOrgani koji budu preuzeli nadležnosti iz stava 1. ovog člana dužni su preuzeti i državne službenike i namještenike koji su do preuzimanja funkcija od tih organa u Federalnom ministarstvu odbrane vršili te funkcije.\nSva ostala pitanja vezana za Federalno ministarstvo odbrane i Vojsku Federacije Bosne i Hercegovine rješavat će se u skladu sa Zakonom o odbrani BiH.\nOvaj Zakon stupa na snagu osmog dana od dana objavljivanja u «Službenim novinama Federacije BiH».


Sa Đukićem u baraž za Svjetsko prvenstvo? | onogošt.me\nSa Đukićem u baraž za Svjetsko prvenstvo?\nDragan Đukić blizu je da dobije povjerenje za novi mandat na klupi Crne Gore, saznaje Arena. Srpski rukometni stručnjak, nakon eliminacije “lavova” sa Evropskog prvenstva, poručio je da ima želju da ostane i nastavi misiju sa našom reprezentacijom.\nBlizu novi dogovor\nSa Đukićem u baraž za Svjetsko prvenstvo\nObjavljeno: 21. 01. 2018 - 10:47Promjenite veličinu teksta:AAA\n[Sa Đukicem u baraz za Svjetsko prvenstvo]\n“Ugovor mi traje do juna. Postoji želja, vidjećemo što će reći ljudi iz Saveza. Ovo je mlada reprezentacija, koja bi mogla da izbori nastup za Svjetsko prvenstvo, koje je kvalifikaciono za Olimpijske igre u Tokiju, a s obzirom na naš prosjek godinama možemo sa ovim timom nastupati i u naredna dva olimpijska ciklusa.”, izjavio je tada Dragan Đukić.\nU Rukometnom savezu Crne Gore postoji raspoloženje da Đukić i dalje predvodi naše rukometaše, pa su čelnici blizu odluke da mu povjere novi mandat.\nĐukić je sedmi selektor u istoriji crnogorske rukometne reprezentacije, a za kratko vrijeme pobrao je simpatije, kako igrača, tako i javnosti. Selektor mlade reprezentacije SR Jugoslavije, Jordana, Makedonije, Švajcarske, Velike Britanije i Izraela, uspio je da napravi gotovo nemoguće da vrati otpisane, ponovo stvori atmosferu i herniju, ali i da napravi rezultat!\nVratio je u nacionalni tim golmana Nebojšu Simića i Vladana Lipovinu, te “precrtane” Stevana Vujovića, Igora Markovića, Mladena Rakčevića, Ivana Perišića… Za selektora je imenovan je 30. novembra 2016. godine, a u tom trenutku Crna Gora je bila u teškoj situaciji.\n“Lavovi” su ubjedIjivo izgubili od Švedske (36:21), a potom remizirali sa Rusijom u Baru (24:24). Sa dolaskom Đukića stigao je rezultat, iako je malo ko vjerovao u njegove riječi i optimizam. Crna Gora izborila je plasman na Evropsko prvenstvo!\nDakle, zajedno sa Đukićem “lavovi” će po svemu sudeći voditi bitku za još jedno veliko takmičenje nakon Evropskog, čeka se viza za Svjetsko prvenstvo.


Novak Djokovic Drugarijada\nOd 16. do 21. septembra u različitim aktivnostima koje organizuje tim Fondacije Novak Đoković, učestvovaće učenici iz 13 isturenih odeljenja koja se nalaze u selima pri opštinama Sremska Mitrovica, Smederevo, Kragujevac, Aleksinac, Vlasotince i Irig.\n- Deca nas uvek podsete šta je sreća i koliko je malo potrebno za iskren osmeh. Igra i druženje su najlepše uspomene iz detinjstva, a tim Fondacije se svakodnevno trudi da takva sećanja ima svako dete u Srbiji. Nasmejana lica ovih mališana su najbolji pokazatelj da to što radimo radimo kako treba i motivacija za nas da nastavimo dalje - rekao je najbolji teniser sveta Novak Đoković.\nDirektorka Fondacije Jelena Đoković kazala je da je moto njihovog kampa prijateljstvo bez granica, a da je činjenica da se on održava već sedmi put dokaz da su u tome uspeli.\nNakon završetka kampa, inače, isturenim odeljenjima koja su učestvovala na Drugarijadi biće donirani različiti uređaji i oprema koja će im obezbediti optimalne uslove za rad i druženje.\nKamp prijateljstva Drugarijada


LIDERI REGIONA U MOSTARU - Nesuglasice ostaviti po strani | Trebinje Live\nLIDERI REGIONA U MOSTARU - Nesuglasice ostaviti po strani\nPredsjednik Republike Srpske Milorad Dodik izjavio je večeras u Mostaru da je vrijeme da se nesuglasice u regionu ostave po strani i da se zemlje okrenu jačanju saradnje.\nDodik je naveo da je dobra prilika za razgovor o tome večerašnji susret regionalnih lidera u Mostaru.\nNa pitanje novinara šta očekuje večeras od člana Predsjedništva Bakira Izetbegovića, Dodik je rekao da ne očekuje ništa jer je Izetbegović stvorio probleme i u Federaciji BiH /FBiH/ i BiH.\n"Neka on snosi svoju odgovornost, meni je to simpatično", dodao je Dodik.\nDodik je istakao da je Srbija i do sada vodila aktivnu politiku saradnje, da nije učinila nijedan korak da usložni odnose sa BiH, već je to učinio Bakir Izetbegović.\nPredsjednik Srpske je rekao da ga raduje Vučićeva pobjeda na predsjedničkim izborima u Srbiji, dodajući da je za region važna stabilna Srbija, što garantuje Vučićeva politika mira i stabilnosti.\nPriče o nestabilnosti regiona i mogućim sukobima Dodik je nazvao običnim izmišljotinama i spekulacijama.\n"Ne vjerujem u priče da je region nestabilan i da može doći do sukoba, to su spekulacije izvana od onih koji su ovdje pravili karijere na lažnim pričama", rekao je Dodik.\nPrema njegovim riječima, iako ne funkcioniše vlast na nivou BiH i iako u FBiH ima problema, nema naznaka nekog nasilja, a postoji generalna opasnost od terorizma.\nDodik i Vučić večeras su zajedno došli u restoran "Romansa" u Mostaru, gdje je organizovana zajednička večera lidera regiona.\nČOVIĆ I VUČIĆ O UNAPREĐENJU BILATERALNIH I ODNOSA U REGIONU\nČlan Predsjedništva BiH Dragan Čović izrazio je uvjerenje da će razgovori lidera regiona u Mostaru dati doprinos da se ovo područje smiri, da se priča o privrednim temama i procesima integracija.\nČović je nakon sastanka sa premijerom Srbije Aleksandrom Vučićem u Mostaru rekao novinarima da je čestitao Vučiću veličanstvenu pobjedu na predsjedničkim izborima u Srbiji.\n"Kad vam neko učini čast da dan nakon izbora bude u Mostaru, jasno je koje je to zadovoljstvo. Pričali smo o mnoštvu tema, zastojima koje imamo, ali i našoj želji da idemo evropskim putem", naveo je Čović.\nVučić je izrazio zadovoljstvo što prisustvuje mostarskom sajmu, navodeći da će sutra, na otvaranju, biti više kompanija iz Srbije nego prošle godine, jer je ekonomska saradnja od izuzetnog značaja.\nOn je dodao da je sa Čovićem razgovarao o srpsko-hrvatskim odnosima i odnosima u regionu.\n"Dogovorili smo se da tu saradnju unapređujemo, jer to znači bolji život za sve naše narode, ni na čiju štetu", rekao je Vučić.\nNa pitanje novinara da prokomentariše napete odnose u regionu, Vučić je rekao da je bolje da se svakog dana razgovara, nego da se bilo koje zlo dogodi.\n"Mislim da je budućnost u razvoju i to mi nije šuplja priča, već jedina moguća. Želim da verujem da svi normalni ljudi hoće bolji život i spreman sam da uložim u to svu energiju", istakao je Vučić.\nIVANIĆ I VUČIĆ O AKTUELNOJ POLITIČKOJ SITUACIJI\nPredsjedavajući Predsjedništva BiH Mladen Ivanić razgovarao je večeras u Mostaru sa premijerom Srbije Aleksandrom Vučićem o aktuelnoj političkoj i ekonomskoj situaciji u BiH i Republici Srpskoj, kao i opštim prilikama u regionu.\nIvanić je čestitao Vučiću pobjedu na predsjedničkim izborima u Srbiji i izrazio uvjerenje da će saradnja BiH i Srbije sada dobiti novi podstrek, saopšteno je iz Predsjedništva BiH.\nOn je naglasio da ta saradnja u prvom redu zavisi od političkih predstavnika bošnjačkog naroda.\nIvanić i Vučić su razgovarali i o zajedničkim projektima za naredni period, sa posebnim naglaskom na infrastrukturne projekte.


Magazin Intermezzo – Rigorozniji uslovi za prodaju DI `Vrbas`\nČetvrta licitacija za prodaju imovine banjalučke Drvne industrije “Vrbas” u stečaju treba da bude obavljena 29. novembra pod daleko rigoroznijim uslovima prijave u odnosu na prethodna nadmetanja koja su obarali neozbiljni ponuđači.\nSada će za učešće biti obavezna uplata depozita u iznosu od 50.000 KM uz dostavljanje bankarske garancije na deset odsto od ukupnog iznosa koji kupac planira platiti za kupovinu imovine DI “Vrbas”.\nPored depozita koji je pet puta viši u odnosu na protekle licitacije, budući kupac će biti dužan da se obaveže da neće mijenjati djelatnost fabrike u naredne tri godine i da će zaposliti još 200 radnika.\nNa izmjenu uslova odlučila se Skupština povjerilaca tog preduzeća nakon što su tri protekle licitacije propale, jer je firma bila na meti spekulanata koji su licitirali velike iznose, koji su premašivali i 20 miliona KM, a onda u zakonskom roku ne uplate taj iznos.\n“Četvrta licitacija će sada biti obavljena putem zapečaćenih koverti, a izbor najpovoljnijeg ponuđača će se izvršiti nakon provjere njihovog boniteta i kvaliteta, ali i provjere banke koje nude garancije na iznose za kupovinu”, rekao je Savo Ševaljević, stečajni upravnik “Vrbasa”.\nProcijenjena vrijednost cjelokupne imovine DI “Vrbas” iznosi 24,5 miliona KM, a ona se neće moći prodati ispod početne prodajne cijene koja iznosi deset miliona KM.\nŠevaljević očekuje da će se nakon pooštravanja uslova na licitaciji pojaviti samo ozbiljni ponuđači koji misle zadržati osnovnu djelatnost ove kompanije.\nDI “Vrbas” je u protekle tri licitacije bio “žrtva” ponuđača iz Bugojna, Nedžada Hozića i Ivice Draguna, koji su uvijek iznova mogli učestvovati u nadmetanju, iako su radnici te posrnule banjalučke fabrike od početka sumnjali u njihov kredibilitet nazivajući ih “mešetarima”.\n“Vrbas” su ljetos, između ostalih, obilazili predstavnici švedske kompanije za proizvodnju namještaja IKEA, ali do konkretizacije saradnje još nije došlo.\nU “Vrbasu” je od septembra prošle godine ponovo pokrenuta proizvodnja u okviru koje je zaposleno 100 radnika, od ukupno 600 koliko ih je radilo prije otvaranja stečaja, a fabrika je uprkos stečaju napravila promet od milion KM.\nNSRS : ne postoje uslovi za uobičajen rad Parlamentarne skupštine BiH


BalkanMagazin :: KRPLJENJE BUDŽETA, IZBORI ILI KORUPCIJA?\nKRPLJENJE BUDŽETA, IZBORI ILI KORUPCIJA?\nBM i Beta\npetak, 21. maj 2010 18:05\nZemlje koje su prodale svoje operatore, poput Hrvatske, Crne Gore i Makedonije, imaju cene telefonskih impulsa u lokalnom saobraćaju pet do 40 puta veće nego građani Srbije. Premijer Mirko Cvetković, predsednik Republike Boris Tadić, Mladjan Dinkić, Jasna Matić, Verica Kalanović i drugi iz stranke G17 plus, Centar za liberalno-demokratske studije - to su adrese za odgovor na pitanje „ko bi da proda Telekom“.\nProdajom državnog udela Telekoma Srbije bile bi povećane cene telefonskih usluga, izjavila je bivša ministarka za telekomunikacije Aleksandra Smiljanić.\nZemlje koje su prodale svoje operatore, poput Hrvatske, Crne Gore i Makedonije, imaju cene telefonskih impulsa u lokalnom saobraćaju pet do 40 puta veće nego građani Srbije, iako im je standard sličan srpskom, rekla je ona na konfernciji za novinare Odbora za praćenje namera Vlade Srbije da proda Telekom, prenela je agencija Beta.\nKo i zašto bi da proda Telekom? Odgovore na ova pitanje pokušali su da, na jučerašnjoj konferenciji za štampu u beogradskom Medija centru, daju stručnjaci okupljeni oko Odbora gradjana za praćenje namere Vlade Srbije da proda Telekom Srbija ad. Posle Okruglog stola u aprilu – o prodaji Telekoma – obrazovan je ovaj Odbor sa ciljem da prati rad Vlade u postupku prodaje ovog preduzeća i ukazuje javnosti na smisao tih postupaka.\nJelica Putniković, urednik u Balkanmagazinu i moderator skupa\nNeuverljivi argumenti za prodaju Telekoma\nPremijer Mirko Cvetković, predsednik Republike Boris Tadić, Mladjan Dinkić, Jasna Matić, Verica Kalanović i drugi iz stranke G17 plus, Centar za liberalno-demokratske studije - to su adrese za odgovor na pitanje „ko bi da proda Telekom“, navela je dr Aleksandra Smiljanić, ministarka za telekomunikacije u prethodnoj vladi. Povodom pitanja „zašto“, ona je ukazala da nema analize o opravdanosti ovog postupka a ponudjeni javni argumenti za prodaju Telekoma – neuverljivi su. Zato je i prirodno da javnost nagadja o stvarnim razlozima kao što su: krpljenje budžeta, pripreme za izbore ili nečiji lični interesi, odnosno korupcija...\nBez obzira na to koji će se od ponudjenih odgovora pokazati kao tačni, Smiljanićeva je ukazala na sigurne štete ukoliko bi se prodao Telekom, kao što su iznošenje profita i inostranstvo ali i sve većeg dela prihoda ove firme koji se danas troši u Srbiji. Ona je navela da je direktorka Sitigrupe u Beogradu nekada radila kao šef kabineta Mlađana Dinkića u vreme kada je bio guverner, podsetivši da je Sitigrupa na čelu konzorcijuma Sitigrupa global marketa, jedinog ponuđača za savetnika za prodaju Telekoma.\nGlavni urednik portala "Balkanmagazin" Slavoljub Kačarević kazao je da je Odbor za praćenje namera Vlade Srbije da proda Telekom, poslao zahtev Vladi da im dostavi svoju odluku o prodaji Telekoma sa obrazloženjem. Zatraženo je da se dostavi i zapisnik sa sednice Vlade, od 26. marta, kada je i doneta odluka o prodaju Telekoma, koja do sada nije objavljena ni na Internetu ni u Službenom glasniku. Pisma sa zahtevima za uvid u pomenutu odluku Vlade, poslata su i ministarstvima za finansije, ekonomiju i telekomunikacije. Povodom sumnji u postojanje sukoba interesa, najavljene su i žalbe Odbora na postupak izbora privatizacionog savetnika državnom pravobraniocu Republike Srbije i Agenciji za borbu protiv korupcije.\nNije vreme za prodaju\nČlan Akademije ekonomskih nauka dr Mlađen Kovačević ponovo je istakao da "nije pravi trenutak za prodaju Telekoma", jer je i prošle godine u vreme najveće krize, to preduzeće imalo profit.\nKovačević smatra da bi profit Telekoma mogao biti i veći da ga "država ne čerupa" i zapitao se koja bi to bila najniža cena za njegovu prodaju koja bi bila društveno prihvatljiva.\nDekan Elektrotehničkog fakulteta u Beogradu dr Miodrag Popović istakao je da u proteklih mesec dana "nije čuo nijedan stručni razlog" za prodaju Telekoma. Popović smatra da se ne postavlja ključno pitanje zašto se Telekom prodaje, već "šta ćemo da radimo sa parama od prodaje" i navodi da za većinu puteva, čija je gradnja obećana od sredstava koji bi se dobila prodajom Telekoma, "ne postoji ni idejni projekat".\n"Mi kao da prodajemo evropski telekom, a ne srpski, toliko je puteva obećano", rekao je on.\nPopović je zaključio da su prespektive telekomunikacionog biznisa u svetu dobre i da je to jedna od grana koja će najlakše izaći iz krize, pa po njemu odluku o prodaji Telekoma i zato treba posmatrati sa skepsom.\nGovorimo o konketnim stvarima koje nam nisu dovoljno poznate – ne znamo šta se iz kulisa dogadja, rekao je dr Nebojša Popov, glavni urednik časopisa Republika. Medjutim i suština je sporna, upozorio je on. Konfiguracija vlasništva i u bogatim zemljama je doživela dezintegraciju. Popov je najavio da o dogadjanjima sa svojinom u svetu piše Tibor Varadi, naš istkanuti pravnik, u sledećem broju Republike.\nTelekom je jedan od poslednjih objekata koje vlast hoće da privatizuje i zato je još važnije pratiti ovaj postupak, posebno konfiguraciju političke moći u kojoj se rešava sudbina Telekoma Srbija, rekao je Popov. On je ukazao i na zaključke nedavno održanog naučnog skupa ekonomista u Beogradu gde je istaknuta potreba za radikalnom promenom modela privatizacije koji vodi ka gašenju privrede. Očigledno je da treba da se menja model privatizacije ali se akteri prodaje Telekoma ne obaziru na to, kaže Popov.\nIz sindikata zaposlenih, poslali su pisma predsedniku, premijeru i svim poslanicima sa zahtevom da se u Skupštini Srbije otvori rasprava o prodaji Telekoma.\n“Na putu smo da vratimo Telekom u Parlament”, najavio je Milorad Joksimović iz sindikata Telekoma.


HORGOŠ OTVOREN: Granični prelaz sa Mađarskom ponovo radi\nIzvor: Kurir, 04.Sep.2015, 15:49\nPrelaz Horgoš 2, u smeru od Mađarske ka Srbiji bio zatvoren samo na pola sata, kod mesta Reske, pošto je oko 300 izbeglica pobeglo iz obližnjeg izbegličkog kampa i zaputilo se ka auto-putu M5\nHORGOŠ - Mađarska je danas tokom dana na pola sata zatvorila svoj glavni granični prelaz sa Srbijom kod Horgoša 2.\nTo se desilo nakon što je oko 300 izbeglica pobeglo iz obližnjeg izbegličkog kampa i zaputilo se ka auto-putu M5.\nGranični prelaz Horgoš 1, >> Pročitaj celu vest na sajtu Kurir << u smeru od Srbije ka Mađarskoj ni u jednom trenutku nije ni bio zatvaran, dok je prelaz Horgoš 2, u smeru od Mađarske ka Srbiji bio zatvoren samo na pola sata, kod mesta Reske.\nSvi granični prelazi od Srbije ka Mađarskoj, kao i u suprotnom smeru, trenutno funkcionišu normalno.\nMađarska policija saopštila je da je preduzela neophodne mere za pronalaženje izbeglica koje su pobegle iz prihvatnog centra.\nU saopštenju se precizira da se incident dogodio danas nešto pre podneva i da su izbeglice u dva navrata probile ogradu i uputile se ka auto-putu, nakon čega je policija preduzela mere usmrene na "hvatanje" izbeglica.\nTrenutno je još uvek zatvoren jedan deo puta u Mađarskoj, piše Blic.\nVesti-online.com: Mađarska zatvorila granični prelaz sa Srbijom\nMondo: Mađari zbog bežanije privremeno zatvorili Horgoš\nBlic: PANIKA NA GRANICI Mađarska na pola sata zatvorila prelaz ka Srbiji, Horgoš otvoren za saobraćaj\nStudio B: Mađarska privremeno zatvorila granični prelaz sa Srbijom


Vaš vodič kroz zdrave navike, magazin "Zdrav život", očekuje vas i ovog utorka, 12. maja, samo uz "Blic", a u njemu nove, zanimljive i korisne ideje za očuvanje jakog imuniteta.\nProblemi sa štitnom žlezdom sve više muče žene, a kako je jod neophodan mineral za njen bolji rad, a ljudsko telo ne može da ga stvori, u ovom broju otkrijte na koji način ga svakodnevno možemo u organizam unositi kroz ishranu.\nUčestalo mokrenje, specifičan miris, kao i boja urina koja varira od žute i zelene, pa čak do crvene, može ukazivati na neke zdravstvene probleme. Da li i kako boja urina može otkriti bolesti, čitajte u novom broju magazina „Zdrav život“.\nDijetetičar nutricionista otkriva da li je bolje jesti stojeći ili sedeći, a donosimo vam i predloge kako da započnete sa meditacijom.\nJoš mnoštvo korisnih saveta i ideja za dobro zdravlje očekuje vas u utorak u novom broju magazina „Zdrav život“, samo uz „Blic“.


Kompanija ,,Dimmidisi“ koja se bavi proizvodnjom zelene salate namerava da u Opštini Srbobran podigne prvi centar za proizvodnju i preradu u Srbiji. Braća Đuzepe i Domeniko Bataljola (Giuseppe i Domenico Battagliola) su tim povodom posetili Srbobran, gde su razgovarali sa predsednikom Opštine Zoranom Mladenovićem i posetili poljoprivredna gazdinstva koja se bave proizvodnjom povrća u plastenicima. Po otvaranju centra, ova kompanija bi zaposlila 150 lica, sa tendencijom proširenja kapaciteta.\nPotpredsednik Pokrajinske vlade je goste iz Italije upoznao sa demografskim i privrednik pojedinostima AP Vojvodine, uz osvrt na činjenicu da je po istaknutom privrednom i poslovnom časopisu ,,Fajnenšel tajms“ Vojvodina proglašena za najpogodniji region za ulaganja. ,,Afirmativne su činjenice da su do sada italijanske kompanije imale u Vojvodini investicije u iznosu od 721 milion evra, da u Vojvodini posluju 54 italijanske kompanije koje zapošljavaju oko 10.000 ljudi. Italija je drugi spoljno-trgovinski partner Vojvodine, odmah iza Nemačke, pri čemu je ukupna spoljno-trgovinska razmena Vojvodine sa Italijom oko 700 miliona dolara u 2015. godini. Brojne su veze privrednika iz Vojvodine sa privrednicima iz Italije. Sama činjenica da je preko 45 odsto od svih investicija u Srbiji realizovano u Vojvodini, uz brojne dodatne podsticaje investitorima, je povoljna za potencijalne ulagače“, rekao je Vasin i dodao da je Opština Srbobran dobar izbor, jer je od strateškog značaja, sa prirodnim potencijalima i sa izuzetnom industrijskom zonom.\nKompanija iz Italije ima proizvodnju i u Španiji, a novootvoreni proizvodni centar u Vojvodini bi bio orijentisan na Rusiji i Balkanu. Jednom nogom u polju, a drugom u sferi naprednih tehnologija, kompanija ,,Dimmidisi“ bi pored proizvodnje sprovodila i edukaciju proizvođača i zaposlenih u oblasti poljoprivrede i agrobiznisa.


Produžen rok za prijavljivanje za stručni skup „Fantastično putovanje: Odredište digitalna učionica“ - ELTA\nHome Blog 2020 Produžen rok za prijavljivanje za stručni skup „Fantastično putovanje: Odredište digitalna učionica“\nupdated on October 19, 2020 March 9, 2020\nZbog velikog interesovanja i broja učesnika koji nisu stigli da popune prijavu, rok za prijavljivanje za učešće je produžen do 13. marta 2020. godine.\nUdruženje nastavnika engleskog jezika – ELTA, u saradnji sa Univerzitetom Singidunum, organizuje stručni skup sa međunarodnim učešćem pod nazivom „Fantastično putovanje: Odredište digitalna učionica“, u Beogradu, 21. marta 2020. godine.\nFokus događaja je na unapređenju digitalnih kompetencija i upotreba informaciono-komunikacionih tehnologija u realizaciji obrazovno-vaspitnog procesa.\nGlavnim programom je obuhvaćeno 25 prezentacija – 3 plenarna predavanja i 22 radionice grupisane u pet tematskih sesija.\nDvadeset devet domaćih i stranih predavača prezentovaće radove i iskustva iz domena:\nnastave stranog jezika na mlađem uzrastu\nrazvoja predmetnih i međupredmetnih kompetencija\nrazvoja veština 21. veka\nkritičkog mišljenja i rešavanja problema kreativnosti u nastavi\nmeđunarodnih programa razmene i saradnje\nvrednovanja i samovrednovanja nastavnog procesa\ntradicionalnih i savremenih pristupa nastavi stranih jezika.\nImajući u vidu aktuelnosti tema, pozivamo Vas da svojim prisustvom podržite ovaj događaj i da sa svojim kolegama aktivno učestvujete u radu skupa.\nSkup je akreditovan od strane Zavoda za unapređivanje obrazovanja i vaspitanja i namenjen je vaspitačima i nastavnicima svih nastavnih predmeta u osnovnim i srednjim školama.


Nakon što su se u Zrenjaninu pojavili bilbordi sa natpisom „Dobro došli u Petrovgrad“ tema promene naziva grada ponovo se veštački nameće, upozoravaju poznavaoci prilika oko ove inicijative.\nPolitikolog Miroslav Samardžić, koji godinama prati pokušaje da se Zrenjaninu promeni naziv, navodi da je „petrovgradska ideologija“ način na koji vlasnički slojevi nastoje da dobiju širu podršku, ojačaju svoju društvenu i političku moć i podriju klasnu solidarnost.\n– Zar nisu neki njihovi članovi prošle godine išli u Drakslmajer, koji je najveći strani poslodavac u Zrenjaninu, da traže da se smanje plate radnika, jer su konkurencija njihovim firmama. Možda će sledeće tražiti da se strani investitor odrekne dobiti, pita politikolog Miroslav Samardžić. U pokušajima da se Zrenjaninu promeni naziv ovaj politikolog vidi nameru domaće buržoazije da razvija kvazipatriotizam, kako bi izdržala konkurenciju moćnijeg stranog kapitala.\n– „Petrovgrađani“ strogo vode računa, kao komformisti, da ih srbovanje ne dovede u konflikt s vlastima. Oni nikad ne iznose stavove o Briselskom sporazumu ili nacionalnoj politici koju vodi Aleksandar Vučić, u čemu se razlikuju od akademika koji ih podržavaju, komentariše Samardžić. U Demokratskoj stranci najnovija dešavanja nazivaju „opsadom grada“ i izražavaju zabrinutost što se gradska vlast pretvara da nije ni za šta nadležna, pa tako ni za postavljene table sa imenom grada na ulazima u Zrenjanin.\n– Dok se oni prave nevešti, lokalni moćnici mogu da rade šta god žele, jer to mogu sebi da priušte i uživaju zaštitu vlastodržaca, a građane za to vreme nema ko da odbrani. U pitanju je šarada i čisto poigravanje sa emocijama građana, a sve u cilju da se skrene pažnja sa skandala sa pijaćom vodom i generalno lošom situacijom u Zrenjaninu zbog koje mladi, ali ne samo mladi, odlaze, komentariše odbornica DS Alisa Kockar.\nU Zrenjaninskom socijalnom forumu podsećaju da je prvobitna ideja kleronacionalista i lokalnih tajkuna bila da se promeni naziv grada Zrenjanina bez saglasnosti njegovih stanovnika, što je izazvalo veliko ogorčenje građana i na kraju oslabilo pritisak koji se vrši u tom pravcu na neko vreme.\nzrenjaninu grada ideologija klasnu solidarnost koji danas podriva promeni samardi petrovgradska naziv\nroiue.com bosniaaccommodation.com weighborhood.com realestate-mediteran.com comeseestay.com stanje.com buregdzinica.com eagencija.com engin3r.com bsere.com belgradevents.com fricr.com usercomply.com djesi.com preporucujemo.com iyuex.com realestate-bosniaandherzegovina.com yelwi.com spainserbia.com aktuelno.info


Foto: Arhiva | Farmeri u RS negoduju, otkupljena trećina tovnih svinja\nGoran Lajić 27.08.2020 07:05\nBANJALUKA - Farmeri u Republici Srpskoj nezadovoljni su dinamikom interventnog otkupa viška mesa, za koji tvrde da ide izuzetno sporo i u malom obimu te da je otkupljena svega trećina tovnih svinja.\nStojan Marinković, predsjednik Saveza udruženja poljoprivrednih proizvođača RS, kaže da interventni otkup, koji je trebalo da predstavlja pomoć uzgajivačima, nije postigao pravi efekat, jer je svrha interventnog otkupa da se obavi hitno, a ne da se razvuče na još oko dva mjeseca do kada mu je i rok.\n"Za dva mjeseca imaćemo novu količinu stoke koja će prerasti i to će biti novi problem i potreba za novim intervnetnim otkupom. Tu je trebalo uključiti i otkupljivače iz FBiH i sve bi teklo bržom dinamikom. Dinamika predstavlja osnovni problem i mi smo na to ukazivali na inicijalnom sastanku. Naše primjedbe nisu prihvaćene te imamo razvučen interventni otkup", rekao je Marinković.\nOn kaže da su farmeri nezadovoljni jer, prema informacijama koje ima sa terena, otkupljivači kalkulišu i nude cijene koje su niže i ispod su dogovorenih sa resornim ministarstvom.\n"Prema informacijama sa terena, otkupljivači nude niže cijene od onih predviđenih - 2,8 KM za kilogram žive vage svinja i 3,8 KM za kilogram žive vage bikova, te dinamika, odnosno brzina otkupa, i količina stoke koja se kupuje nije zadovoljavajuća. Vjerovatno to malo zloupotrebljavaju otkupljivači, jer nemamo alternativu kome to prodati. Najbitnija stvar je da je to trebalo što prije otkupiti, jer prerasla stoka 'jede samu sebe'", rekao je Marinković.\nMeđutim, dodaje on, i prerađivači i klaoničari imaju problem sa plasmanom robe na domaće tržište, jer je smanjena i potrošnja mesa u RS, a uvoz se odvija nesmetano.\nKada su u pitanju pregovori sa tržnim centrima, Marinković kaže da su davno ukazivali na to da treba dati na značaju domaćem proizvodu na policama, posebno u domaćim tržnim centrima, a da uslov poslovanja stranih tržnih centara bude zastupljenost 50 odsto naše robe na udarnim mjestima, a ne da je zaklonjena na rafama.\nMišo Maljčić, predsjednik Udruženja uzgajivača svinja RS, kaže da je bilo viška 10.000 tovnih svinja kod registrovanih proizvođača, da je do sada otkupljena svega trećina svinja te da se malo šta promijenilo u odnosu na prijašnji period.\n"Ukupno 24 klaoničara dobila su da pokolju određeni broj tovnih svinja. Međutim, mnogi od njih taktiziraju, čekaju da poskupi stoka u Evropi kako bi više profitirali. Trebalo je dati na nivou BiH da otkupi ko god može od klaoničara, a da se razlika od 0,6 KM da uzgajivaču. Ovako je podijeljen kontingent po klaoničarima, njih 24 sada taktiziraju i ne žure da to pokolju", navodi Maljčić.\nTvrdi da uvoz svinja nije smanjen ni za kilogram i da je sve ostalo isto, a skeptičan je i kada je u pitanju namjera vlasnika tržnih centara da pomognu domaćim proizvođačima.\nPotrebno je, smatra, zabraniti uvoz određenih proizvoda na period od 90 dana, dok se ne potroše takvi domaći proizvodi, a da je sve ostalo bacanje "prašine u oči".\nNedžad Bićo, predsjednik Udruženja poljoprivrednika u Federaciji BiH, rekao je da su viškovi u FBiH daleko manji nego u RS, skoro da se ne osjete, jer proizvodnja nije rasprostranjena kao, recimo, u Semberiji.\n"Ovdje nije veliki problem, jer su se ljudi opekli i umanjili su taj vid proizvodnje. U FBiH će biti otkupljeni svi viškovi", rekao je Bićo. Kako kaže, interventni otkup u RS je pokrenuo stvari sa mrtve tačke, ali ističe da to nije dugoročno rješenje te da će se dalje stanje znati u narednom periodu.\nFarmeri RS Otkup Meso